title: Tatraplan

text: Vuonna 1951 ČZAL päätti siirtää Tatraplanin tuotannon Škodalle, jotta Tatra voisi keskittyä raskaan kaluston tuotantoon. Päätös merkitsi Tatran henkilöautotuotannon loppua. Osoittaakseen mieltään Tatran työntekijät hautasivat tuliterän, juuri valmistuslinjalta ulos rullanneen Tatraplanin maahan tehdasalueelle. Kopřivnicen valmistuslinja purettiin ja siirrettiin Mladá Boleslaviin. Siirtopäätöstä vastustettiin myös Škodalla, joten Tatraplanin valmistus päätettiin lopettaa jo seuraavana vuonna. Kopřivnicessa ehdittiin valmistaa 4 242 autoa, Mladá Boleslavissa 2 100. Škodan valmistamissa yksilöissä oli kokoonpanovirheitä, mikä johti Tatran maineen rapautumiseen. Kaikki Škodan valmistamat Tatraplanit menivät vientiin. Ne erosivat ulkoisesti Tatran valmistamista takaikkunoiden ja selkäevän muodon osalta; Škodan valmistamissa malleissa takaikkunat olivat hieman suuremmat ja selkäevän reunaa oli pyöristetty.


title: Tatraplan

text: Vuonna 2008 Tatra suunnitteli valmistavansa rajoitetun erän klassikkomallejaan keräilijöille ja järjesti yleisöäänestyksen siitä mitä malleja valmistettaisiin. Äänestyksessä eniten ääniä saivat T603, T87 ja T600 Tatraplan. Äänestyksen aikana valmistuksen suunniteltiin alkavan vuonna 2010 ja valmistettavan joitain satoja kappaleita vuodessa.


title: Tatraplan

text: Nelisylinterinen, nelitahtinen, ilmajäähdytteinen bokserimoottori oli sijoitettu pitkittäin auton takaosaan. Sylinterinkannet olivat alumiinivalua, ja niissä oli puolipallon muotoiset palotilat. Varhaisimmissa yksilöissä polttoaineensyötöstä vastasi Zenith 30IBM -kaasutin, joka sittemmin korvautui kahdella Solex 32 UBIP -kaasuttimella, jolloin moottorin teho ja vääntömomentti paranivat hiukan. Nokka-akselin välitys toimi hammaspyöräparin kautta ja oli sijoitettu moottorin alapuolelle, josta se käytti venttiileitä työntötankojen avulla. Moottorin yläpuolella oli tuuletin, joka ensimmäisissä yksilöissä toimi pystysuoran akselin ja kartiohammaspyöräparin kautta, mutta myöhemmissä malleissa se oli asennettu pituussuuntaisesti ja toimi kiilahihnan välityksellä. Tämän lisäksi autossa oli öljynjäähdytin. Auton huippunopeus oli 130 km/h.


title: Tatraplan

text: Kytkin oli yksilevyinen ja kuiva. Vaihteisto ja vetopyörästö oli rakennettu saman kuoren sisään muiden takamoottoristen Tatrojen tapaan. Autossa oli neljä vaihdetta, joista 2., 3., ja 4. oli synkronoitu. Vaihteenvalitsin oli sijoitettu ohjaustankoon. Taka-akseli oli varustettu heilurityyppisellä erillisjousituksella ja vääntösauvajousilla. Myös edessä oli erillisjousitus ja kaksi poikittaista, puolielliptistä lehtijousta. Jarruina oli hydraulisesti toimivat rumpujarrut ja ohjausvaihteena hammastanko.


title: Tatraplan

text: Auton kori rakentui kantavalle pohjalevylle, jota oli vahvistettu sivuilla kulkevilla kotelopalkeilla. Keskellä lattiaa kulki Y-kirjaimen muotoinen palkki, joka haaroittui korin takaosassa moottorin ja vaihteiston kohdalla. Korin ilmanvastuskerroin oli 0,32. Sähköjärjestelmä oli 12-volttinen ja PAL Magnetonin valmistama. Tuulilasi oli kaksiosainen, mutta puolikkaiden välillä ei ollut perinteiseen tapaan keskipilaria vaan ainoastaan ohut tiivistelista.


title: Tatraplan

text: Tatraplanista tehtiin kolme dieselmoottorilla varustettua prototyyppiä vuonna 1952. Näiden mallinimi oli T600D. Moottori oli muunnelma alkuperäisestä bensiinimoottorista.


title: Tatraplan

text: Tatraplanin moottorilla varustettua T201:tä pidetään myös Tatraplanin muunnelmana, vaikka onkin etumoottorinen. Autossa oli Tatran perinteinen keskusputkirunko. Niitä valmistui kolme ambulanssi- ja avolavamallia. Korin takaosassa oli niin sanottu Kamm-perä, joka oli edelleen kehitetty muoto pisaramaisesta korista. T201-projekti jouduttiin hautaamaan samalla kun Tatraplanin tuotanto päättyi Kopřivnicessa.


title: Tatraplan

text: Autokorivalmistaja Sodomka rakensi Tatraplanista avoautomuunnelman T600K, joka esiteltiin Geneven autonäyttelyssä vuonna 1949. Markkinoiden puuttuessa autoja valmistettiin vain yksi ja se oli Josef Sodomkan henkilökohtaisessa käytössä, kunnes puolue lahjoitti sen Josif Stalinille 70-vuotissyntymäpäivälahjaksi. Auto on nykyään Tatran museossa Kopřivnicessa.


title: Tatraplan

text: Joitain Tatraplaneja varustettiin samalla V8-moottorilla jota käytettiin myöhemmin T603-mallissa. Sen voimalla auto saavutti 176 km/h huippunopeuden ja oli aikanaan Tšekkoslovakian nopein tehdasvalmisteinen auto.


title: Tatraplan

text: Tatra 601 Monte Carlo- ja T602 Tatraplan Sport -kilpa-autot perustuvat Tatraplanin tekniikkaan. T601-malli oli alumiinikorinen ja myöhemmin se varustettiin T603:n V8-moottorilla. Auton kilpailumenestys jäi heikoksi korkean painon ja huonon painopisteen takia. Näiden ongelmien korjaamiseksi kehitettiin kaksipaikkainen T602 Tatraplan Sport -kilpa-auto, joka voitti sekä kansallisia että kansainvälisiä kilpailuja. Sekä T601 ja T602 -mallin autoja valmistettiin molempia kaksi kappaletta. Ensimmäinen T602 tuhoutui vuonna 1951 harjoituksissa tapahtuneessa onnettomuudessa, jossa autoa ajanut kilpa-ajaja Bruno Sojka kuoli. Toinen T602 tuhoutui törmäyksessä vuonna 1953. Sittemmin näyttelijä Luděk Munzar on rakentanut vuonna 1953 tuhoutuneen auton jäänteistä toimivan T602-kilpa-auton.


title: Tatraplan

text: Tšekkoslovakiassa Tatraplaneja annettiin vain kommunistisen puolueen eliitin, merkittävien virkamiesten sekä isojen tuotantolaitosten johtajien käyttöön eikä niitä myyty lainkaan yksityisille.


title: Tatraplan

text: Länsimarkkinoilla Tatraplan sai alusta alkaen hyvän vastaanoton, sillä se oli eräs ensimmäisistä sodan jälkeen esitellyistä täysin uusista automalleista. Auto oli moderni, nopea, mukava ja tilava.


title: Tatraplan

text: Tatraplan myi hyvin läntisessä Euroopassa, pois lukien Saksassa, jossa se menestyi markkinoiden kokoon nähden huonommin hyvän paikallisen tarjonnan takia.


title: Tatraplan

text: Suomessa Tatraplania toi maahan aluksi Neuvostoliiton omistama Seximo Oy ja edustus tapahtui Konelan kautta. Myöhemmin myös maahantuonti siirtyi Konelan haltuun. Konela mainosti autoa sanomalehti Keskisuomalaisessa helmikuussa 1952 seuraavasti: ""Huomispäivän auto jo tänään täällä"". Erityisesti mainittiin, että Tatraplan oli ensimmäinen taksikäyttöön hyväksytty ilmajäähdytteisellä moottorilla varustettu auto. Jo samana syksynä maahantuojaksi vaihtui Škodaakin Suomessa edustanut Suomen Koneliike Oy."


title: Tatraplan

text: Suomen Koneliike toi Tatraplaneja maahan vuosina 1952–1953. SPR:n yllätysarpajaisissa vuonna 1954 oli jaossa kymmenen henkilöautoa, joista kaksi oli Tatraplaneja.. Arpajaismainoksissa autojen sanottiin olevan Suomen viimeisiä.


title: Tatraplan

text: Seximon ja Konelan myymät määrät jäivät pieniksi. Suomi oli Tatraplanin suurimpia vientimaita.


title: Tatraplan

text: Oheisen taulukon maiden lisäksi autoja myytiin tuntemattomia määriä Australiaan, Sudaniin ja Argentiinaan. Ruotsiin ja Australiaan myydyt yksilöt oli varustettu oikeanpuoleisella ohjauksella.


title: Tatraplan

text: Moottori-lehden numerossa 11/1952 oli artikkeli Tatraplanin koeajosta. Artikkelissa kehuttiin moottorin kiihtyvyyttä, pientä polttoaineenkulutusta, hyvää jousitusta, linjakasta muotoilua ja korkeaa maavaraa, joka oli olennainen asia senaikaisen tiestön kunnon huomioon ottaen. Moitteita saivat häiritsevän kova moottorin äänitaso, huono näkyvyys taakse, pieni tavaratila ja Suomen olosuhteisiin liian tehoton lämmityslaite.


title: Tatraplan

text: Jopa yhdysvaltalainen autolehdistö ylisti Tatraplanin edistyksellistä rakennetta ja muotoilua. Vuoden 1953 lokakuun "Auto Sport Review" -lehdessä autossa käytettyjä ratkaisuja kehuttiin, mutta samalla muistutettiin, että Tatran autonvalmistuksen juuret ulottuvat kauas historiaan ennen kommunistien valtaannousua.


title: Tatraplan

text: Tuotannon päätyttyä Tatraplanit hävisivät melko nopeasti katukuvasta muun muassa moottoriin liittyvien teknisten ongelmien sekä varaosien huonon saatavuuden takia.


title: Tatraplan

text:
Tatraplanilla alettiin kilpailla vuoden 1948 jälkipuoliskolla ja sillä ajoi useita kokeneita ajajia, kuten Bruno Sojka, Josef Chovanec ja Karel Vrdlovec. Menestyksekkäin autolla saavutettu kilpailutulos lienee vuoden 1949 "Internationale Österreichische Alpenfahrt", jossa Tatraplan otti omassa luokassaan nelosvoiton ja Karel Vrdlovec voitti ensimmäisen sijan. Vuoden 1949 Tšekkoslovakian Grand Prix'tä varten Tatra muokkasi Tatraplanista täysverisen kilpa-auton T602 Tatraplan Sportin, joka sijoittui kilpailussa Bruno Sojkan ohjaamana yhdeksänneksi.
Vuonna 1951 Bruno Sojka menehtyi ajettuaan T602 Sportilla tuntemattomasta syystä Ecce Homo -kilpailun harjoituksissa ulos. Bruno Sojka oli kokenut kilpa-ajaja sekä voittanut kilpailun edellisenä vuonna joten onnettomuus aiheutti spekulaatioita. Onnettomuuden on epäilty johtuneen niin virheestä, sabotaasista, törmäyksestä lintuun kuin sairauskohtauksestakin. Ensimmäinen T602 auto tuhoutui tässä onnettomuudessa. Toinen T602 Tatraplan Sport tuhoutui, kun Josef Chovanec yritti tehdä sillä nopeusennätystä maantieajossa ja menetti autonsa hallinnan. Auto tuhoutui kokonaan rajussa törmäyksessä ja sen jälkeisessä tulipalossa, mutta autosta törmäyksen voimasta lentänyt Chovanec selvisi vammoitta.


title: Tatraplan

text: Ludek Munzar rakensi uudelleen Josef Chovanecin onnettomuudessa tuhoutuneen T602 Tatraplan Sportin ja auto on sittemmin osallistunut vanhojen autojen kilpailuihin.


title: Tatraplan

text: Merkittävimmät Tatraplanilla kilpailuissa saavutetut sijoitukset:


title: Tatraplan

text: 1950-luvun alussa Jaakko Lumme osallistui Monte Carlo -ralliin Tatraplanilla. Hänet kuitenkin suljettiin loppukilpailusta virhepisteiden määrän vuoksi. Jumiskon ajoissa vuonna 1953 Tatraplanit saavuttivat toisen ja kolmannen sijan. Vuoden 1954 aikana SM-sarjassa Tatraplaneilla kilpailivat ainakin parit P. Lumme – Y. Malla ja E. Isotalo – M. Strengell. 1950-luvun lopussa Sibbo Vargarna -seuraa edustanut J. Molin osallistui Tatraplanilla jäärata-ajoihin.


title: Thomas Müller

text: Thomas Müller on seuraavien henkilöiden nimi:


title: Poyntingin vektori

text: Poyntingin vektori kuvastaa pinta-alayksikön läpi kulkemaa energiaa sekunnissa sähkömagneettisessa aallossa. Vektorin suuruus riippuu sähkö- ja magneettikentistä ja sen yksikkö on formula_1. Tasoaallon Poyntingin vektori formula_2 voidaan ilmaista yhtälöllä.


title: Poyntingin vektori

text: missä siis formula_4 on sähkökenttä formula_5 magneettikentän voimakkuus. Kokeellisten havaintojen mukaan tämä yhtälö on yhtäpitävä fysiikan säilymislakien ja Maxwellin yhtälöiden kanssa. Kun tasoaalto etenee isotrooppisessa väliaineessa, jonka suhteellinen permeabiliteetti on formula_6, voidaan Poyntingin vektori kirjoittaa muodossa.


title: Poyntingin vektori

text: missä formula_8 magneettivuon tiheys ja formula_9 tyhjiön permeabiliteetti (magneettivakio).


title: 823 Naval Air Squadron

text: 823 Naval Air Squadron (823 NAS) oli Britannian Kuninkaallisen laivaston ilmavoimien lentolaivue.


title: 823 Naval Air Squadron

text: Laivue perustettiin 3. huhtikuuta 1933 441 ja 448 laivueet yhdistämällä "HMS Gloriousilla" kalustonaan 12 Fairey IIIF - konetta. Laivue palveli Välimeren laivastossa, kunnes tukialus palasi toukokuussa 1934 Englantiin huoltoon ja samalla laivue siirrettiin tilapäisesti "HMS Courageousille". Laivueen kalusto vaihdettiin joulukuussa kuuteen 820 laivueelta saatuun Fairey Sealiin. Laivueen konevahvuus täydennettiin täyteen kahteentoista koneeseen purjehdittaessa elokuussa 1935 Välimerelle "HMS Gloriousilla" ja "HMS Courageousilla", joilla kummallakin oli kuusi laivueen koneista.


title: 823 Naval Air Squadron

text: Laivue siirtyi lokakuussa kokonaisuudessaan "HMS Gloriousille" ja sen kalusto vaihdettiin marraskuussa 1936 kahteentoista Fairey Swordfishiin. Laivue palasi Englantiin lykyeksi aikaa ottaakseen osaa 20. toukokuuta 1937 Kruunajaispäivän katselmukseen Spitheadissä, minkä jälkeen se palasi Välimerelle.


title: 823 Naval Air Squadron

text: Toisen maailmansodan syttyessä "HMS Glorious" purjehti Punaiselle merelle suojaamaan Intian valtameren kauppamerenkulkua. Tukialus koneineen palasi tammikuussa 1940 Välimerelle, josta se määrättiin huhtikuussa ottamaan osaa Norjan taisteluihin. Norjasta vetäydyttäessä "HMS Glorious" laivueineen joutui Saksan laivaston taisteluristeilijöiden "Scharnhorstin" ja "Gneisenaun" yllättämäksi ja upottamaksi. Laivue koneesta ja henkilöstöstä tuhoutui puolet.


title: 823 Naval Air Squadron

text: Laivueen koneista oli yhdeksän RNAS Hatstonissa. Kuusi laivueen koneista hyökkäsi 21. kesäkuuta yhdessä kuuden 821 laivueen koneen kanssa "Scharnhorstia" vastaan. Hyökkäys oli tulokseton ja laivue menetti yhden koneen. Laivue lakkautettiin 3. joulukuuta 1940 Orkneylla.


title: 823 Naval Air Squadron

text: Laivue perustettiin uudelleen 1. marraskuuta 1941 RNAS Crailissa kalustonaan yhdeksän Fairey Swordfishiä, jotka vaihdettiin huhtikuussa 1942 Fairey Albacoreihin. Laivue liitettiin elokuussa "HMS Furiousille" suojaamaan saattueita. Laivue siirrettiin syyskuussa maihin ja liitettiin rannikkolennostoon Kanaalin alueen sukellusveneiden torjuntaan. Laivueen kalustoksi vaihdettiin kesäkuussa aluksi neljä ja myöhemmin täydet kaksitoista Fairey Barracudaa. Samalla laivue liitettiin 45. Laivaston torpedopommittajalennostoon.


title: 823 Naval Air Squadron

text: Laivue siirtyi "HMS Athelingin" kannella Intiaan, jossa se siirtyi huhtikuussa 1945 11. Laivaston torpedopommittajalennostoon. Laivue yhdistettiin 6. heinäkuuta 822 laivueeseen, jolloin se lakkasi samalla olemasta.


title: Merkonomilakki

text: Merkonomilakki on merkonomien ammattilakki. Se on Suomen kaikista ammattilakeista toiseksi vanhin, teekkarilakin jälkeen. Sen historia juontaa Raahen Porvari- ja Kauppakouluun. Vuonna 1893 siellä toimi oppilaskunta, jolla oli tapana kokoontua lauantaisin. Siellä oli konventin pöytäkirjaan kirjattu, että ammattilakin hankkimiseksi asetetaan komitea, jossa on mukana kolme naista ja kolme miestä. Oppilaskunta hyväksyi ehdotuksen 27. marraskuuta 1893, jonka seurauksena syntyi Suomen merkonomien hopeatupsuinen valkolakki ja ensimmäiset merkonomit lakitettiin keväällä 1894. Merkonomit kuitenkin hylkäsivät lakkisymbolinsa pitkäksi aikaa. Lakin perinne herätettiin kuitenkin takaisin henkiin 1980-luvun lopulla.


title: Merkonomilakki

text: Merkonomilakin tunnistaa harmaasta reunuksesta ja harmaasta pitkästä tupsusta. Kokardina lakissa on kaupan ja hallinnon tunnus eli Merkurius-sauva.


title: Merkonomilakki

text: On myös olemassa tähän saman koulutukseen, mutta sen alempaan tutkintoon (merkantti) kuuluva lakki, merkanttilakki, joka oli muuten samanlainen kuin merkonomilakki, mutta reunukselta ja tupsultaan vihreä. Merkanttitutkintoa ei ole enää tutkintouudistuksen jälkeen.


title: Viulukonsertto (Sibelius)

text: Viulukonsertto, op. 47 d-molli on Jean Sibeliuksen konsertto, joka lopullisessa muodossaan valmistui vuonna 1905. Se on 1900-luvun viulukonsertoista eniten levytetty.


title: Viulukonsertto (Sibelius)

text: Teos ei omana aikanaan ollut kovin suosittu, sillä Sibelius antoi sen esitettäväksi vähemmän kokeneelle viulistille. Jascha Heifetz nosti viulukonserton myöhemmin maailmanmaineeseen. Suomalainen Pekka Kuusisto on saanut palkinnon teoksen parhaasta tulkinnasta.


title: Benjamin Flores

text: Benjamin Flores (24. toukokuuta 1984 – 5. toukokuuta 2009) oli meksikolainen höyhensarjan nyrkkeilijä. Urallaan hän voitti WBC Youth World -höyhensarjan mestaruuden.


title: Benjamin Flores

text: Uransa viimeiseksi jääneessä ottelussa 30. huhtikuuta 2009 Flores otteli Bernabe Concepcionin jäljiltä avoimeksi jääneestä NABF-liiton höyhensarjan mestaruudesta Al Seegeriä vastaan häviten teknisellä tyrmäyksellä kahdeksannessa erässä. Floresin aivot vaurioituivat ottelun aikana.


title: Pertti Kuismanen

text: Pertti Antero ”Severi” Kuismanen (s. 16. helmikuuta 1943 Kuopio) on turkulainen entinen rata-autoilija ja jääkiekkoilija. Hän pelasi jääkiekon SM-sarjassa TPS:n riveissä aina vuoteen 1972 asti ja keräsi 99 ottelussa tehopisteet 42+23=65. Kuismanen ajoi jääkiekko-uransa jälkeen kartingia seitsemän vuotta ja rata-autoilla 20 vuotta eri kilpailuja.


title: Pertti Kuismanen

text: Kuismasen mukaan on nimetty Paimiossa sijaitseva karting-rata Kuismanen Circuit.


title: Pertti Kuismanen

text: Kuismanen pelasi ensin KalPassa 1961-1965 ennen siirtoaan TPS:ään 1965.


title: Pertti Kuismanen

text: Kuismanen pelasi TPS:n ykkösketjussa laitahyökkääjänä. Samassa ketjussa Kuismasen kanssa pelasivat Juhanit Wahlsten ja Tamminen. Kuismasen paras saavutus oli SM-hopea ja TPS:n maalikuninkuus kaudella 1967-1968. Kuismanen siirtyi kauden 1971-72 jälkeen Kiekko-67:ään, missä pelasi yhden kauden ennen vetäytymistään jääkiekosta.


title: Pertti Kuismanen

text: Kuismanen edusti myös Suomea maajoukkueessa kaksi kautta.


title: Pertti Kuismanen

text: Kuismanen aloitti moottoriurheilu-uransa karting-radoilla vuonna 1988. Ura kuitenkin päättyi olkapäävammaan vuonna 1995.


title: Pertti Kuismanen

text: Tämän jälkeen Kuismanen siirtyi ajamaan kilpaa ns. "koppiautoilla" vuonna 1996, ensimmäisenä autonaan Audi Quattro GTO. Kuismanen ajoi 20-vuotisen uransa aikana mm. saksalaisessa DTM-kilpasarjassa sekä sittemmin lakkautetuissa Ranskan LMS-sarjassa, FIA:n GT1-luokassa sekä Belgian kansallisessa Belcar-luokassa.


title: Pertti Kuismanen

text: Kuismanen ajoi kilpaa omistamansa tallin Kuismanen Competitionin (aiemmin Kuismanen Racing) väreissä.


title: Pertti Kuismanen

text: Pertti Kuismanen pyöritti aikanaan merkittävää ohjelmatoimistobisnestä Turkuviihde Oy -nimellä. Toiminta suuntautui erityisesti ravintola-alalle ja matkustajalaivaliikenteeseen. Ravintoloiden muusikkobisneksen hiipuessa hän ryhtyi Extra-yhtiöiden puitteissa harjoittamaan työvoiman vuokrausta, joka kohdistui muuhun henkilöstöön. Extra-yhtiöt operoivat laajasti ravintolahenkilöstön vuokraamisessa. Kuismanen myi Extra-yhtiöt sijoitusyhtiö CapManille vuonna 2002. Hän sai myöhemmin lievän tuomion veropetoksesta Extra-yhtiöiden toimintaan liittyen.


title: Pertti Kuismanen

text: Sittemmin Kuismanen on perustanut oman asuntovuokraus- ja sijoitusyhtiönsä PAK-Invest -nimellä, myöhemmin Pertti A. Kuismanen Invest.


title: Eurooppalainen Kulttuuriyhdistys

text: Eurooppalainen Kulttuuriyhdistys ry (EKY) on perustettu 1998 ja rekisteröity Suomessa 1999.


title: Eurooppalainen Kulttuuriyhdistys

text: Yhdistyksen tarkoituksena on luoda ja ylläpitää kontakteja lähinnä muihin eurooppalaisiin taiteilijoihin ja samalla tehdä Suomen kulttuurielämää tunnetuksi muualla Euroopassa.


title: Eurooppalainen Kulttuuriyhdistys

text:
Yhdistys edustaa Suomessa Finroart Foundation XXI´tä, jonka kanssa on järjestetty taidenäyttelyitä Romaniassa, Suomessa ja Intiassa.
Italiassa on oltu yhteistyössä Associazione Culturale Europea -nimisen järjestön sekä venetsialaisen taiteilijaryhmä Prima Materian kanssa.


title: Eurooppalainen Kulttuuriyhdistys

text: Kaikkiaan EKY on järjestänyt yli 50 taidenäyttelyä ja tapahtumaa.


title: Eurooppalainen Kulttuuriyhdistys

text: Yhdistyksen puheenjohtajana toimi sen perustaja Paul Tiililä vuoteen 2009 saakka, minkä vuoden alusta aloitti puheenjohtaja taiteilija Moona Metsoila. Varapuheenjohtaja on Piia-Noora Kauppi. Yhdistyksellä on noin 100 jäsentä, joista noin kolmannes aktiivisia taiteilijoita.


title: Eurooppalainen Kulttuuriyhdistys

text: Eurooppalainen kulttuuriyhdistys pohjautuu 1960-luvulla perustettuun Paimenliittoon, joka harjoitti kulttuuritoimintaa ja kielenhuoltoa. Suomen liityttyä Euroopan Unioniin nimi vaihdettiin Eurooppalaiseksi Kulttuuriyhdistykseksi 1999 ja sääntöjä uudistettiin.


title: Eurooppalainen Kulttuuriyhdistys

text: Yhdistyksen vuoden 2008 huomattavin näyttely oli Salzburgissa syyskuussa, 2009 oli Seinäjoella suuri kansainvälinen Art Salat näyttely. Tämän jälkeen näyttelyitä on järjestetty aktiivisesti eri puolilla Suomea ja osallistuttu useihin taidetapahtumiin ulkomailla, mm. Bulgariassa ja Italiassa. Viimeksi yhdistyksen taiteilijoita on ollut esillä Pirkanmaan Taidesuunnistuksessa huhtikuussa 2015.


title: FA Youth Cup

text: FA Youth Cup on Englannin jalkapalloliitton hallinnoima jalkapalloturnaus 15-18-vuotiaille pelaajille.


title: William Heath Robinson

text: William Heath Robinson (31. toukokuuta 1872 – 13. syyskuuta 1944) oli englantilainen pilapiirtäjä ja kuvittaja. Hänen piirroksissaan esiintyi usein monimutkaisia koneita, jotka suorittivat hyvin yksinkertaisia tehtäviä. Englannin kielessä termi "Heath-Robinson contraption" viittaakin juuri tämäntyyppisiin laitteisiin. Kuvittajana hänen töihinsä kuuluivat muun muassa Don Quijote (1899), Tuhat ja yksi yötä (1899) ja Edgar Allan Poen runokokoelma (1900).


title: Coti

text: Roberto Fidel Ernesto Sorokin eli Coti on argentiinalainen rockmuusikko. Cotin albumi Esta Mañana y Otros Cuentos myi tuplaplatinan verran Espanjassa sekä kultaa Meksikossa ja Argentiinassa.


title: Original Sokos Hotel Seurahuone

text: Original Sokos Hotel Seurahuone, entiseltä nimeltään Savonlinnan seurahuone, on Savonlinnan keskustassa sijaitseva hotelli. Hotellin perinteinen puoli on valmistunut vuonna 1956. Uudempi osa hotellia on rakennettu vuonna 1989, jolloin myös perinteinen osa remontoitiin. Perinteisen osan viimeisin remontti valmistui keväällä vuonna 2007. Hotellissa on 84 huonetta, joista useimmista on järvinäköala. Savonlinnan Seurahuoneella on viisi erityyppistä ravintolaa. Savonlinnan seurahuone siirtyi Osuuskauppa Suur-Savon omistukseen syyskuussa vuonna 2012 Matkailunkehitys Nordia Oy:ltä. Hotelli liittyi samalla Sokos Hotels -ketjuun ja hotellin nimi muuttui Original Sokos Hotel Seurahuoneeksi.


title: Isobaarinen prosessi

text: Isobaarinen prosessi on termodynaaminen prosessi, jossa paine pysyy vakiona, mutta muut systeemin suureet, kuten tilavuus ja lämpötila muuttuvat. Termi muodostetaan kreikan sanoista "isos" (sama) ja "baros" (painava).


title: Isobaarinen prosessi

text: Jos systeemi on tietyn massainen ideaalikaasu, noudattaa sen tilavuus ja lämpötila Gay-Lussacin lakia.


title: Isobaarinen prosessi

text:
Systeemiin tuotu lämpöenergia Q tekee termodynamiikan 1. pääsäännön mukaan työtä W ja kasvattaa samalla myös sisäenergiaa U:
Työ havaitaan esimerkiksi lämmitetyn kaasun laajenemisena ja sisäenergian muutos lämpöliikkeen kasvuna, kaasun rakennehiukkasten potentiaalienergian kasvuna tai muuna energiaa vativana muutoksena.


title: Isobaarinen prosessi

text:
Laajenevan kaasun tekemä työ, kun tilavuus formula_2 muuttuu tilavuudeksi formula_3, määritellään termodynamiikassa yleisesti
jolloin kaasun paine p muuttuu prosessin aikana. Työn määrä riippuu tällöin paineen funktiosta.


title: Isobaarinen prosessi

text: Isobaarisessa prosessissa paine on kuitenkin vakio, joten integraali ratkeaa yksinkertaisesti


title: Isobaarinen prosessi

text:
Koska ideaalikaasulle on määritelty yleisesti
ja koska lämpötilan kasvaessa formula_7 kasvaa myös tilavuus samassa suhteessa formula_8, ideaalikaasun yhtälö muuttaa silloin muotoon


title: Isobaarinen prosessi

text:
Isobaarisen prosessin tekemä laajenevan kaasun työ voidaan tämän jälkeen laskea lämpötilan muutoksen formula_10 avulla
Ainemäärä ja paine ovat siten prosessin muuttumattomat suureet eikä olomuodon muutoksia saa esiintyä.


title: Leopoldo Luque

text: Leopoldo Jacinto Luque (s. 3. toukokuuta 1949 Santa Fe, Argentiina) on argentiinalainen jalkapalloilija. Luque pelasi hyökkääjänä ja voitti maailmanmestaruuden vuonna 1978.


title: Leopoldo Luque

text: Luque debytoi Argentiinan liigassa vuonna 1972 Rosario Centralin joukkueessa. Vuonna 1974 Luque siirtyi vähäisen peliajan takia Unión de Santa Fén joukkueeseen, jossa hän teki kymmenen maalia 35 ottelussa. Vuonna 1975 Luque siirtyi buenosairesilaiseen suurseuraan River Plateen ja nousi samalla Argentiinan maajoukkueeseen. Tänä aikana Luque teki läpimurtonsa ja oli mukana voittamassa maailmanmestaruutta Argentiinan kotikisoissa 1978. Hän pelasi MM-lopputurnauksessa viidessä ottelussa ja oli joukkueensa toiseksi paras maalintekijä neljällä maalilla, joista kaksi hän teki alkulohkossa, toisen Unkaria ja toisen Ranskaa vastaan, sekä kaksi jatkolohkossa Perua vastaan. Ranska-ottelun jälkeen hän sai kuulla veljensä kuolleen auto-onnettomuudessa.


title: Leopoldo Luque

text: Jätettyään River Platen Luque pelasi vielä muun muassa Avellanedan Racingissa ja Santosissa Brasiliassa. Hän lopetti uransa vuonna 1985. Peliuransa jälkeen Luque on toiminut mendozalaisen Atlético Argentino -joukkueen valmennuspäällikkönä.


title: Flashpoint

text: Flashpoint tarkoittaa seuraavia asioita:


title: Alhonkaturock

text:
Alhonkaturock oli Kemissä järjestetty ilmainen rockfestivaali. Tapahtuma järjestettiin vuodesta 2004 vuoteen 2010, elokuun ensimmäisenä lauantaina. Tapahtumaa varten perustettiin Alhonkaturock ry.
__notoc__


title: Henrik Carstenius

text: Henrik Carstenius (Hanricus Henrici) (1612- 6. toukokuuta 1683) nimitettiin 1679 Viipurin piispaksi, mutta sai sairaalloisuutensa vuoksi eron jo 1681. Carstenius, joka oli tunnettu todellisesta hurskaudestaan, on mm julkaissut muutamia saarnoja nimellä ”Cantio Cygnea Christi, thet är Jesu Christi svanesång” (Jeesuksen joutsenlaulu) 1656.


title: Henrik Carstenius

text: Henricus Henrici Carsteniuksen vanhemmat olivat porvari ja oikeuspormestari Helsingissä Henrik Carstens (k. 1614) ja tämän vaimo Anna Witticus, jonka isä oli Helsingin pastori Henrik Henricus Witticus (Vitikka). Perhe oli varakas, sillä 1620 kahdeksanvuotiaana Helsingissä koulunsa aloittanut Carstenius lähetettiin 1620-luvun puolivälin tienoilla Tallinnaan opiskelemaan maisteri Petrus Gotscheniuksen – sittemmin Tarton yliopiston kreikan kielen professorin – johdolla.


title: Henrik Carstenius

text: 1629 Carstenius palasi Tallinnasta Suomeen ja jatkoi opiskelujaan Turun koulussa. Koulun rehtorina toimi vuoteen 1630 saakka Wittenbergin maisteri Gabriel Melartopaeus sekä hänen jälkeensä toinen saman yliopiston kasvatti Martin Stodius. Saatuaan pappisvihkimyksen Carstenius lähetettiin 1632 jatkamaan opintojaan Saksaan, opettajilleen tuttuun Wittenbergin yliopistoon. Opettajien vaikutus on opintojen suuntautumisessa on ollut suuri, sillä piispa Petrus Bångin 1683 pitämän ruumissaarnan mukaan Turun hiippakunta oli nuorukaisen lähettäjä, vaikka matkan maksoivatkin hänen vanhempansa. Käytännössä tämä merkitsee sitä, että hiippakunta vastasi opintojen sisällöllisestä suunnittelusta.


title: Henrik Carstenius

text: Saksassa Carstenius aloitti opintonsa kuuluisan filologin Johan Kirchmannin (Kerckmannin) johdolla Lyybeckissä. Carstens oli Kirchmannin yksityisessä ohjauksessa vuoden päivät, minkä jälkeen hän siirtyi Rostockin yliopistoon tammikuussa 1633 ja vielä samana vuonna Wittenbergiin.


title: Henrik Carstenius

text: Henricus Carstenius oli ainoa suomalainen, joka opiskeli 1630-luvulla Wittenbergissä. Hänen nimensä mainitaan Martinus Henrici Stodiuksen 18.6.1633 Turun hiippakunnan pappeinkokouksessa pitämän synodaalidisputaation ”vapaasta ratkaisuvallasta” Wittenbergissä painetun kirjasen nimiösivulla, mutta itse yliopistoon hän ei kirjautunut. Petrus Bångin julkaiseman ruumissaarnan (Christeligh lijk-predika öfwer...Mag. Henricum Carstenium...festo Trinitatis anno 1683, Åbo) mukaan Carstenius liikkui Saksassa ruotsalaisen Carolus Lithmanin seurassa. Hänen opettajikseen mainitaan tohtorit Gottmann, Hülsemann, Battus ja Avenarius, joista eräiden luona Carstenius oli myös asunut nauttien samalla heidän yksityistä ohjaustaan.


title: Henrik Carstenius

text: 30-vuotinen sota keskeytti kuitenkin Carsteniuksen opinnot. Wittenbergin yliopiston toiminta lamaantui sodan johdosta. Suursodan vitsauksista lähistöllä tapahtuvien yhteenottojen lisäksi armeijoiden liepeillä liikkuivat nälänhätä ja taudit. Wittenbergissä puhkesi useita ruttoepidemioita, joita vuonna 1623 seurasi voimakas hintojen nousu. Lisäksi osa yliopiston opettajista siirtyi muualle, osa arvostetuimmista kuoli ja tilalle nimitetyistä professoreista vain Martini ja Hülsemann nauttivat kansainvälistä arvostusta. Carsteniuksen kohdalla tämä tarkoitti opintojen keskeyttämistä ja paluuta kotiin. Matka taittui ilmeisesti Ruotsin hallussa ollen Grefswaldin kautta, sillä Bångin mainitsema Battus kuului sen opettajakuntaan.


title: Henrik Carstenius

text: Carstenius palasi 1634 tutkintoa suorittamatta Suomeen. Nimitettiin Viipuriin suunnitellun lukion logiikan ja fysiikan lehtoriksi 1634, mutta ei astunut virkaan. Carstenius toimi Turun vt. tuomiorovastina 1634 ja ensimmäisenä ruotsalaisen seurakunnan kappalaisena 1635. Porvoon kirkkoherraksi hänet nimitettiin 1639 (valtakirja 1641).


title: Henrik Carstenius

text: Carsteniukselle tarjottiin 1649 mahdollisuus suorittaa maisterintutkinto Turussa ja näin paikaten Saksassa keskeytyneitä opintojaan. Aivan nopeasti hän ei tätä mahdollisuutta käyttänyt, sillä Carstenius kirjoittautui Turkuun vasta keväällä 1653. Filosofiset teesinsä hän sai valmiiksi huhtikuussa 1653, mutta niiden puolustaminen respodentti Michael Wexionensis-Gyldenstolpen äkillisen sairastumisen vuoksi peruuntui. Konsistori antoi 24.4.1653 filosofiselle tiedekunnalle kuitenkin oikeuden hyväksyä teesit ilman julkista väitöstä, viitaten Carsteniuksen tunnettuun oppineisuuteen. Päätöksen ansiosta Carstenius sai lopulta maisterin arvon 13.5.1653 järjestetyssä promootiossa, jossa hän oli primus.


title: Henrik Carstenius

text: Viipurin tuomiorovastiksi Carstenius nimitettiin 1667 (virkaan 1669). Samalla hän toimi lukion ensimmäinen teologian lehtorina 1670–79. Viipurin hiippakunnan piispa hänestä tuli 1679, hän sai viransijaisen sairaalloisuuden takia 1681. Samalla hän oli palkkapitäjiensä Lappeen, Luumäen ja Taipalsaaren kirkkoherra 1679.


title: Henrik Carstenius

text: Carstenius oli Turun hiippakunnan edustajana vuoden 1642 valtiopäivillä, vaikka oli silloin jo töissä Porvoossa.


title: Henrik Carstenius

text: Carsteniuksen puolisot olivat: 1. 1637 Margareta Schaefer (K. 1644), Turun pormestarin Henrik Schaeferin ja Margareta Wernbergin tytär. Puoliso 2. 1645 Katarina Schmidt (k. 1705), vanhemmat Viipurin raatimies Hans Schmidt ja Katarina Croëll. Lapset:


title: Venäjänravuri

text: Venäjänravuri on kevyt, lähinnä ravurina käytettävä lämminverinen hevonen. Rotu on kotoisin Venäjältä, ja se on syntynyt orlovravurien ja amerikanravurien risteytyksistä 1890-luvulla. Rotu virallistettiin vuonna 1949.


title: Venäjänravuri

text: Venäjänravurin pää on pienehkö ja profiili suora. Kaula on suora ja pitkä. Selkä on suora, ja lautaset ovat suorat ja voimakkaat. Yleisimmät värit ovat ruunikko, musta ja rautias. Lisäksi rodussa on jonkin verran kimoja.


title: Petter Carstenius

text: Petter Carstenius (Petrus Henrici) (noin 1647 – 19. huhtikuuta 1712) oli Viipurin kirkkoherra ja tuomiorovasti, joka pidätettiin virantoimituksesta laittomien vihkimisten vuoksi 1707.


title: Petter Carstenius

text: Viipurin piispan Henrik Carsteniuksen poika Petter Carstenius opiskeli Upsalassa ja Rostockissa, missä valmistui ylioppilaaksi 1672 ja maisteriksi 1674. Tämän jälkeen hän toimi Viipurin lukion fysiikan ja logiikan lehtorina (nimitys jo 1672) sekä Viipurin triviaalikoulun rehtorina 1673 alkaen. Viipurin lukion kreikan ja heprean kielten lehtori Carstenius oli 1675. Nevanlinnan kirkkoherra hän toimi 1676 ja rovastina 1678. Viipurin lukion 1. teologian lehtori, Viipurin kirkkoherra ja tuomiorovasti Carstenius oli vuodesta 1683. Hänet kuitenkin pidätettiin virantoimituksesta laittomien vihkimisien takia 1707. Valtiopäivämies 1675.


title: Petter Carstenius

text: Carstenius kirjoitti koulunäytelmän "Thet Himmelske Consistorium" (1674).


title: Petter Carstenius

text: Carsteniuksen puoliso oli Katarina Abrahamsdotter Thauvonius (elossa 1714), piispa Thauvoniuksen tytär. Lapset:


title: Ahaa Teatteri

text: Ahaa Teatteri on tamperelainen lasten- ja nuortennäytelmiin erikoistunut kiertävä ammattiteatteri. Se on perustettu vuonna 1970, ja ensimmäinen ensi-ilta oli vuonna 1971.


title: Ahaa Teatteri

text: Ahaa Teatterin peruslähtökohtana on korkeatasoisen lasten- ja nuortenteatterin tuottaminen ja halu viedä teatteriesitys paikkoihin, joissa muutoin ei olisi mahdollisuutta nähdä tai kokea teatteria. Teatteri on valtakunnallinen lasten- ja nuortenteatteri. Esityksistä yli 70 % on kiertue-esityksiä. Kiertämisen ohella esityksiä on myös teatterin kotinäyttämöllä Tampereella. Kotinäyttämö sijaitsee aivan Tampereen kaupungin keskustassa, Kyttälän kaupunginosassa, entisen elokuvateatteri Hämeen tiloissa Hatanpään valtatiellä.


title: Ahaa Teatteri

text: Ahaa Teatterin vakinaiseen henkilökuntaan kuuluu tällä hetkellä neljä näyttelijää, tuottaja, teatterisihteeri, myyntisihteeri, talous- ja myyntisihteeri sekä kaksi teatteriteknikkoa. Ohjelmiston suunnittelee taiteellinen ryhmä, joka koostuu teatterin henkilökunnasta. Lisäksi teatterissa työskentelee vierailevia taiteilijoita ja muuta määräaikaista henkilökuntaa. Teatteri on ryhmäteatteri, jonka hallitukseen kuuluu osa teatterin vakituisesta henkilökunnasta.


title: Ahaa Teatteri

text: Teatterin ohjelmisto painottuu kotimaisiin kantaesityksiin. Ohjelmisto sisältää lasten ja nuorten maailmaa käsitteleviä aiheita. Ahaa Teatterin viimeisimmistä nuortennäytelmistä suurin osa on ollut kantaesityksiä. Ahaa Teatteri on yksi ammattiteattereista, jonka ohjelmistoon kuuluu vakituisesti 13-vuotiaista lähtien nuoriin aikuisiin suunnattu teatteriesitys.


title: Ahaa Teatteri

text: Teatterin 42 toimintavuoden aikana 1971–2013 sen esityksille kertyi yhteensä yli 1,7 miljoonaa katsojaa. Nykyisin katsojia on vuosittain noin 30 000. Esityksiä on vuosittain yli 200, joista suurin osa on kiertue-esityksiä eri puolilla Suomea, pääosin kouluissa, ammatillisissa oppilaitoksissa sekä muissa teattereissa. Kiertuebussin matkamittariin kertyy noin 25 000 kilometriä vuosittain.


title: Ahaa Teatteri

text: Ahaa Teatteri sai vuonna 2008 laatuaan ensimmäisen Suomen Teatterit ry:n ja Lasten Päivän Säätiön jakaman lastenteatteripalkinnon. Vuoden 2010 alusta Ahaa Teatteri on ollut Suomen Teatterit ry:n jäsenteatteri.


title: Ahaa Teatteri

text: Ahaa Teatterin perustava kokous oli vuonna 1970 Helsingissä. Ahaa Teatterin ideoivat Tapio Kouki ja Kurt Nuotio. Teatterin esikuvana oli ruotsalainen Fickteatern, joka oli mullistanut ruotsalaisen kouluteatteritoiminnan vuonna 1968. Fickteatern esitti näytelmiä koulujen luokkahuoneissa tai voimistelusaleissa yleisön istuessa lattialla. Näytelmät käsittelivät arkisia ongelmia, ja näyttelijät olivat aktiivisessa vuorovaikutuksessa yleisön kanssa. Fickteaternin henkilökunnan kirjoittamasta kirjasta "Barnteatern – en klassfråga" tuli ilmestyttyään 1970 monien teattereiden oppikirja Skandinaviassa. Myös tanskalainen teatteri Banden vaikutti Ahaa Teatterin lähtökohtiin. Varsin pian mukaan hankkeeseen saatiin Jussi Helminen, Marja Packalén ja Kirsti Kemppainen. Joukko täydensi vielä itseään muusikko Heikki Huttusella.


title: Ahaa Teatteri

text: Tampereelle muutto tuli ajankohtaiseksi Kurt Nuotion neuvoteltua toimitiloista Tampereen kaupungin kanssa Pyynikin kesäteatteri ja Vehmaisten tyhjentynyt kansakoulu Tampereella. Muutollaan Ahaa Teatteri pyrki eroon Helsinki-keskeisestä teatterielämästä ja Tampereen sijainti oli kiertueiden kannalta huomattavasti keskeisempi. Ensimmäinen ensi-ilta oli heinäkuussa 1971 (Robin Hood).


title: Suursäätila

text: Suursäätila on esimerkiksi Euroopan laajuisella alueilla suihkuvirtauksen määräämä yleinen säätila. Suihkuvirtaus määrää huonoa säätä tuovien matalapaineiden reitin. Suihkuvirtaus jakaa eri lämpöiset ilmamassat. Se määrää esimerkiksi, onko talvi keskimääräistä lämpimämpi vai kylmempi. Esimerkiksi pitkäkestoinen sulkukorkeapaine saattaa ohjata matalalapaineet tiettyihin suuntuun, ja pitää jotain aluetta pääosin kauniin sään alueena. Suursäätila näkyy monesti suhteellisen selkeästi niin sanotulla yläkartalla. Tyypillinen suursäätilan vaihtelu on Pohjois-Atlantin oskillaatio, joka tuottaa Suomeen välillä kylmiä, välillä leutoja talvia.


title: Suursäätila

text: Suihkuvirtauksessa esiintyvät hitaat, pitkät, noin 6000-10000 km pitkät ylätroposfäärin aallot ovat suuren mittakaavan ilmamassojen rajoja, ja määräävät lyhyempiin suihkuvirtauksen aaltoihin pohjautuvien matalapaineiden reitin. Pitkät aallot kestävät samoina suunnilleen 5 vuorokautta. Näin pitkän aallon sijainti vaikkapa Euroopassa määrää suursäätilan.


title: Suursäätila

text: Jos suihkuvirtaus kulkee kaukaa Suomen eteläpuolelta, kesällä on viileää ja talvella kylmää. Näin oli suurimman osan kesää 1987. Jos suihkuvirtaus kulkee Suomen pohjoispuolitse, kesällä on helteistä. Näin oli mm kesinä 1997, 2002, 2006 sekä 2011 koko kesän ajan. Osan kesästä tämä säätyyppi oli mm kesinä 1994, 1999, 2001, 2003, 2010, sekä 2014. Silloin Suomen yllä oli voimakas sulkukorkeapaine.


title: Suursäätila

text: Sulkukorkeapaine syntyy, kun suihkuvirtaus mutkittelee hyvin paljon. Tällöin sulkukorkeapaine on suihkuvirtauksen pohjoiseen osoittava mutka.


title: Suursäätila

text:
Esimerkiksi, jos Keski-Euroopan yli kulkee suihkuvirtaus pääosin lännestä itään, suursäätyyppi on läntinen. Tällöin matalapaineita kulkee Euroopan yli. Euroopan suursäätyyppi voi sen mukaan olla läntinen, pohjoinen, eteläinen ja itäinen. Esimerkiksi itäinen tyypin on yleinen talvella. Pohjoinen tyyppi aiheuttaa talvella kovan pakkasen ja kylmän kesän. Mutta lauhan talven aiheuttaa läntinen suursääsäätyyppi.
Kesällä yleinen, talvella harvinainen eteläinen tyyppi aiheuttaa Suomessa yleensä lämmintä ja kesällä vaihtelevaa, on melko viileää. Näin oli helmikuun lopulla 1998, jolloin matalapaineet kulkivat luoteesta kaakkoon.


title: Suursäätila

text: .Zonaalinen virtaus on sellainen, jossa suihkuvirtauksen suuren aallon korkeus on pieni. Meridionaalisessa taas suuren aallon korkeus on suuri. Teoriassa voi ajatella, että meridionaalinen tyyppi on epävakaampi laajalla alueella. Voimakkaasti mutkainen, meridionaalinen suihkuvirtaus on hitaampi ja tuottaa hitaampia tuulia. Tyypillisesti suihkuvirtauksen etelään antavan mutkan pohjoispuolella, sisällä, on koleaa, pilvistä ja sadekuuroja, siis ylhäällä matalapaineen sola. Mutta pohjoiseen osoittavan mutkan eteläpuolella on aurinkoista ja hellettä, koska ylhäällä on korkeapaineen selänne.


title: Suursäätila

text: Kylmän kesän aikana Suomeen virtaa Jäämereltä kylmää ilmaa, ja yleensä Grönlannin itäpuolella on korkean selänne. Säätyyppi luo pilviä ja sadekuuroja.


title: Suursäätila

text: Lämpimässä kesässä Azorien korkeapaineesta irtoaa Pohjois-Eurooppaan asti kulkevia korkean selänteitä ja keskuksia. On lämmintä ja sataa vähän. Etelän suuntainen ilmavirtaus lämmittää säätä, samoin kuin korkeapaineen pilvettömyys päästää Auringon lämmittämään säteilyllään. Lämmin kesä tulee myös silloin, kun Pohjois-Venäjällä on korkeapaine, ja Keski-Euroopan ja Itämeren yllä matalapaine.


title: Suursäätila

text: Kylmänä talvena Jäämeren ja Siperian yllä oleva korkeapaine puhaltaa kylmää ilmaa koillisesta Suomeen ja Skandinaviaan, ehkä jopa Keski-Eurooppaan ja Britteinsaarille. Kylmä ilma saattaa tässä säätyypissä kylmetä matkallaan lisää ellei Vienanmereltä tule sumupilvisyyttä mukana. Lauha ilma virtaa Välimerelle ja Grönlannin yli Jäämerelle. Välimeren yli liikkuvat matalat kääntyvät Mustanmeren yli Baltiaan ja Itämerelle.


title: Suursäätila

text: Lauhana talvena länsituuli puhaltaa, ja matalapaineet kuljevat lännestä Suomen yli. Tulee nuoskaa. Matalapaineiden jälkeen voi kuitenkin tulla Suomeen Jäämereltä kylmää arktista ilmaa.


title: Suursäätila

text: monesti Suomessa korkea, kesällä lämmin, talvella kovaa pakkaasta


title: Zhang Nan

text: Zhang Nan (; s. 30. huhtikuuta 1986) on kiinalainen telinevoimistelija. Hän sai pronssimitalit vuoden 2003 maailmanmestaruuskilpailuissa Anaheimissa ja vuoden 2004 kesäolympialaisissa Ateenassa. Vuoden 2006 maailmanmestaruuskilpailuissa Århusissa hän voitti kultaa maajoukkueen jäsenenä.


title: Carl Axel Aurelius

text: Carl Axel Aurelius (s. 25. syyskuuta 1948) on Ruotsin kirkon pappi, josta tuli vuonna 2003 Göteborgin hiippakunnan piispa. Hän syntyi Finspångissa, Itä-Götanmaalla, kasvoi Linköpingissä ja opiskeli vuodesta 1967 teologiaa Lundin yliopistossa. Hänet vihittiin papiksi vuonna 1972, ja tohtori hänestä tuli 1984.


title: Carl Axel Aurelius

text: Aureliuksen seuraajaksi tuli vuonna 2011 Per Eckerdal. Hänen edeltäjänsä oli ollut Lars Eckerdal.


title: Marsyas Pellalainen

text: Marsyas Periandroksen poika Pellalainen (syntyi noin 356 eaa.) oli antiikin makedonialainen sotilas ja historioitsija. Hän oli Antigonos I:n velipuoli. Marsyas kirjoitti "Makedonikan", joka käsitteli pääasiassa Filippos II:n hallituskautta. Teos käsitteli tapahtumia aina Aleksanteri Suuren Vähän-Aasian sotaretkeen asti. Marsyas seurasi Aleksanterin mukana Persian sotaretkellä, mutta jäi luultavasti velipuolensa kanssa Fryygiaan vuonna 333 eaa. Diadokkisotien aikana Marsyas toimi navarkkina eli laivaston päällikkönä Demetrioksen kukistaessa Ptolemaios I:n laivaston Salamiin taistelussa.


title: HMS Vanguard (23)

text: HMS Vanguard (viirinumero 23) oli Britannian kuninkaallisen laivaston viimeinen valmistunut taistelulaiva. Alus rakennettiin John Brown and Companyn telakalla, ja se otettiin palveluskäyttöön 9. elokuuta 1946 toisen maailmansodan päätyttyä.


title: HMS Vanguard (23)

text: Alus suunniteltiin vastaamaan uusien japanilaisten taistelulaivojen aiheuttamaa uhkaan Kaukoidässä alkuvuodesta 1944. Aluksen hankintapäätös tehtiin maaliskuussa 1939, ja sen perusteena oli Kuninkaallisen laivaston neljän tai jopa useamman taistelulaivan alivoima Kaukoidässä. Laskennassa oli kuitenkin otettu huomioon jo aiemmin suunnitellun ja sittemmin peruutetun Lion-luokan taistelulaivat, ja lisäksi laskelmassa oli otettu huomioon 30 vuotta vanhojen Revenge- ja Queen Elizabeth -luokan alukset.


title: HMS Vanguard (23)

text: Alkuvuosista 1920 alkaen laivastolla oli ollut varastoituna neljä 15 tuuman Mk I -tykkitornia, jotka oli poistettu HMS "Courageousilta" ja HMS "Gloriousilta", kun kyseiset alukset muutettiin tukialuksiksi. Näitä tykkitorneja voitaisiin modernisoituina käyttää uuden taistelulalaivan pääaseina. Lisäksi nähtiin mahdollisuus muodostaa tulevan aluksen miehistö Australian laivastosta.


title: HMS Vanguard (23)

text: Kolme suunnitelmaa valmistui 17. heinäkuuta 1939 mennessä, ja neuvottelut aloitettiin. Suunniteltujen alusten uppoumat olivat 38 050, 40 400 ja 40 000 tonnia. Kussakin aluksessa oli toisiaan vastaava panssarisuoja, ja alusten erona olikin niiden nopeus (28,5, 30,25 ja 29,25 solmua). Keskimmäinen, 40 400 tonnin ja 30,25 solmun nopeuteen kykenevä alus, valittiin jatkosuunnittelun pohjaksi. Suunnitelma kuitenkin keskeytettiin 11. syyskuuta, ja sitä jatkettiin vasta helmikuussa 1940 tilausvahvistuksen toteutuessa. Suunnitelmaa muokattiin hieman, jolloin uppouma kasvoi suojaa lisättäessä 41 200 tonniin. Työt olivat keskeytettyinä kesäkuusta lokakuuhun 1940.


title: HMS Vanguard (23)

text: Sodan alun kokemusten seurauksena suunnitelmia muutettiin edelleen, ja lopulliset piirustukset hyväksyttiin 17. huhtikuuta 1941, ja varsinainen tilaus tehtiin 14. maaliskuuta.


title: HMS Vanguard (23)

text: Sodan laajetessa Kaukoitään aluksen valmistumista kiirehdittiin, ja työmaalle pyrittiin siirtämään mahdollisimman runsaasti työvoimaa. Työvoimatarpeen tyydyttämiseksi John Brownin telakalla rakenteilla olleen Minotaur-luokan risteilijän HMS "Bellerophonin" työt keskeytettiin. Näillä toimilla ei kuitenkaan ollut haluttua lopputulosta johtuen monista eri syistä, ja alus valmistui vasta sodan päätyttyä.


title: HMS Vanguard (23)

text: Aluksen leveyden 108 jalkaan rajoittivat Panaman kanavan leveys sekä Devonportin telakan koko. Aluksen kyljet olivat erityisen kaarevat ja perä katkaistu, ja näillä saatiin säästettyä aluksen massaa ja pituutta ilman, että aluksen merikelpoisuus hävisi.


title: HMS Vanguard (23)

text:
Alukseen suunniteltiin 14 tuuman panssarointi (joka kaventui aluksen alalaidassa 4,5 tuumaan) ammusvarastojen suojaksi sekä 13 tuuman panssarointi (joka kaventui 4,5 tuumaan alaspäin mentäessä) konehuoneiden suojaksi. Kylkipanssarointi asennettiin hieman A-tornin etupuolelta juuri taaemman Y-tornin takapuolelle.
Etu- ja takaosa rakenteista suojattiin aluksi 13 tuuman ja sittemmin ensin 12:n ja lopulta 11 tuuman panssaroinnilla. Panssari jatkui kahden kannen verran alaspäin. Suojapalkisto oli 12 tuumaa.


title: HMS Vanguard (23)

text: 15 tuuman tykkitorneissa oli 13 tuuman etupanssari, 7–9 tuuman kylkipanssarointi ja 7 tuuman takaosa sekä 6 tuuman katto. Apuaseet oli sijoitettu 1,5–2 tuuman panssaroinnilla suojattuihin torneihin.


title: HMS Vanguard (23)

text: Vedenalainen suojaus oli samanlainen kuin King George V -luokan taistelulaivoissa lisättynä parannuksilla, jotka lisättiin HMS "Prince of Walesin" upottua. Sama syy johti aluksen vesitiiviiden osien vedenpoiston sekä poistumisteiden suunnitteluun. Aluksen suoja muodosti 36,3 prosenttia aluksen massasta.


title: HMS Vanguard (23)

text: Aluksen päävoimanlähteeksi valittiin nelivaiheinen turbiini sijoitettuna neljään kattila- ja neljään konehuoneeseen. Aluksella oli kaksi Admiralty 3 -rumpuista kattilaa kussakin kattilahuoneessa. Sotakokemusten tuloksena dieselapukoneiden asennusta oli muutettu ja määrää oli lisätty.


title: HMS Vanguard (23)

text: Suunnitelman mukaan aluksen koneteho olisi 130 000 hevosvoimaa maksiminopeuden ollessa 30 solmua. Alus saavutti koeajoissa 51 070 tonnin uppoumalla 132 950 hevosvoimaa ja 30,38 solmun nopeuden. Aluksen standardiuppouma 41 600 tonnia, joka hyväksyttiin vuonna 1941, kasvoi rakentamisen aikana 492 00 tonniin vuonna 1942. Aluksen lopulta valmistuessa standardiuppouma oli 51 537 tonnia.


title: HMS Vanguard (23)

text: Aluksen pääaseina olivat Kuninkaallisen laivaston taistelulaivojen standardin mukaiset 15 tuuman Mk I -tykkitornit. Tykit ampuivat 1 938 paunan kranaatteja 2 458 jalan sekuntinopeudella. Tornit, vaikka ne olivatkin ensimmäisen maailmansodan peruja, modernisoitiin käyttämään maksimissaan 30 asteen korotuskulmaa, sekä suojaa lisättiin. Torneihin asennettiin myös ulkoinen voimanlähde () niiden suuntaamiseksi. Kussakin tornissa, lukuun ottamatta etummaista A-tornia, oli 30 jalan etäisyysmittari.


title: HMS Vanguard (23)

text: Aluksen apuaseina oli kahdeksan 5,25 tuuman Mk I -kaksoistykkitornia, joita käytettiin Dido-luokan risteilijöissä pääaseina, varustettuna RPC:llä. Tornien elevaatio mahdollisti niiden käyttämisen ilmatorjuntaan. Tornit oli asennettu King George V -luokasta saatujen kokemusten perusteella pareittain.


title: HMS Vanguard (23)

text: Aluksen ilmatorjunta-aseistukseen kuului alkuperäisen suunnitelman mukaan kuusi kahdeksanputkista ja kaksinaulaista tykkiä, mutta sotakokemusten perusteella suunnitelmaa muutettiin. Aseistus lisättiin kahdeksaan kahdeksanputkiseen ja yhteen neliputkiseen kaksinaulaiseen tykkiin, ja lentokoneen tarvitsemat rakenteet poistettiin ilmatorjunta-aseistuksen tilan kasvattamiseksi.


title: HMS Vanguard (23)

text: Uusien kuusiputkisten, 40 millimetrin aseiden tullessa käyttöön päätettiin kaksinaulaiset aseet korvata niillä. Ilmatorjunta-aseistus koostui vuonna 1945 kymmenestä kuusiputkisesta ja yhdestä kaksiputkisesta 40 millimetrin sekä kuudesta neliputkisesta ja 14 kaksiputkisesta 20 millimetrin ilmatorjuntatykistä. Lopulta neliputkiset 20 millimetrin tykit peruutettiin, ja täysin vakautetut 40 millimetrin tykit tulivat palveluskäyttöön.


title: HMS Vanguard (23)

text: Aluksen lopullinen ilmatorjunta-aseistus koostui kymmenestä kuusiputkisesta 40 millimetrin Mk VI -ilmatorjuntatykistä, yhdestä 40 millimetrin Mk II STAAG -ilmatorjunta tykistä sijoitettuna B-tornin katolle sekä 11 yksiputkisesta 40 millimetrin Mk VII - ilmatorjuntatykistä (kukin RPC:llä varustettuna). Ainuttakaan 20 millimetrin tykkiä ei alukselle koskaan asennettu. Alukselle ei asennettu torpedoputkiakaan.


title: HMS Vanguard (23)

text: Tulenjohtojärjestelmä koostui kahdesta pääaseiden tulenjohtoon käytettävästä 274 tutkasta, joista yksi sijaitsi aluksen etu- ja toinen takaosassa. Aluksella oli myös neljä apuaseiden tulenjohtojärjestelmää, jotka muodostuivat yhdysvaltalaisista Mk 37 -yksiköistä tuettuna 275 tutkalla. Järjestelmistä kaksi oli asennettu keskilinjaan sillalle ja kansirakenteiden takaosaan sekä kaksi keskilaivaan laidoille juuri takimmaisen piipun eteen.


title: HMS Vanguard (23)

text:
HMS "Vanguard" kuljetti helmikuusta toukokuuhun 1947 Britannian hallitsijaparia Etelä-Afrikan vierailulla. Myöhemmin samana vuonna alus siirrettiin Devonportin telakalle huoltoon, mikä kesti vuoteen 1948. Alus siirrettiin tammikuussa 1949 Välimerelle, jossa se oli heinäkuuhun asti, minkä jälkeen alus suoritti erilaisia koeajoja supistetulla miehistöllä aina marraskuuhun asti.
Koeajojen päätyttyä alus sijoitettiin koulutustehtäviin Portlandiin, minä aikana se otti osaa keväisiin purjehduksiin vuosina 1950 ja 1951 Kotilaivaston lippulaivana. Alus siirrettiin toukokuussa 1951 koulutuslaivueen () lippulaivaksi.


title: HMS Vanguard (23)

text: HMS "Vanguard" oli huollossa syyskuussa, minkä jälkeen se palasi Kotilaivaston lippulaivaksi, kunnes se siirrettiin keväällä 1954 modernisoitavaksi. Alus palasi palvelukseen vuonna 1955, mutta se asetettiin jo maaliskuussa 1956 reserviin Plymouthiin ja ankkuroitiin Hamoazeen.


title: HMS Vanguard (23)

text: Alus hinattiin lokakuussa 1956 Portsmouthiin sijoitettavaksi reservilaivastoon. Alus palveli reservilaivaston lippulaivana, kunnes se asetettiin 7. kesäkuuta 1960 poistolistalle. Alus hinattiin 5. elokuuta Portsmouthista, ja se saapui 9. elokuuta Faslaneen romutettavaksi.


title: Mika Ebeling

text: Mika Ebeling (s. 21. elokuuta 1964) on suomalainen kristillisdemokraattien poliitikko, teologian maisteri ja shakinpelaaja. Hän työskentelee pastorina Helsingin Evankelisluterilaisessa Kansanlähetyksessä ja on maininnut uskon elämänsä tärkeimmäksi asiaksi. Vuoteen 1995 saakka hän toimi Suomen Kristillisen Liiton Nuorten puheenjohtajana.


title: Mika Ebeling

text: Ebeling on ollut Helsingin kaupunginvaltuuston jäsenenä vuodesta 1997. Hänet valittiin valtuustoon jälleen vuoden 2008 vaaleissa. Lisäksi hän toimii kaupungin joukkoliikennelautakunnan varapuheenjohtajana. Hän on kristillisdemokraattien puoluevaltuuston jäsen.


title: Mika Ebeling

text: Vuonna 2002 kristillisdemokraattien Helsingin piirihallitus ei kelpuuttanut häntä ehdokkaaksi vuoden 2003 eduskuntavaaleihin.


title: Mika Ebeling

text: Ebeling tunnetaan aborttilain vastustajana sekä homoseksuaalisuutta jyrkästi kritisoivista lausunnoistaan. Toukokuussa 2010 Ebeling teki esityksen, että kaupunginvaltuusto palauttaisi uudelleen valmisteltavaksi aloitteen, jossa esitettiin Helsingin osallistumista vuoden 2010 Pride-tapahtumaan. Puheenvuorossaan Ebeling sanoi, että ”homoseksuaalinen elämäntapa on luonnotonta eikä siinä ole mitään ylpeilemisen aihetta”. Hän on abortin vastaisen järjestön Pro Life Suomi ry:n varapuheenjohtajana.


title: Mika Ebeling

text: Tammikuussa 2014 Ebeling lähetti noin sadalle ihmiselle sähköpostiviestin, jossa hän mainitsee nimeltä useita "haureellisia". Kansanlähetykseen kuuluville seurakuntalaisille lähettämässään viestissä Ebeling puhuu etunimet ja sukulaisuussuhteet mainiten kahdesta sukulaisestaan, jotka elävät avoliitossa puolisoidensa kanssa. Hän pyysi seurakuntalaisia rukoilemaan näiden vuoksi, koska "yhdelläkään haureellisella ei ole perintöosaa Kristuksen ja Jumalan valtakunnassa". Ebelingin viesti aiheutti sosiaalisessa mediassa keskustelua yksityisyydensuojasta, kanssaihmisten tuomitsemisesta ja taivasosuuksien jakamisesta maan päällä. Oulun hiippakunnan tuomiokapituliin tuli huhtikuussa 2015 vireille kantelu, joka koski Ebelingin toimintaa pappina, ja marraskuussa 2015 tuomiokapituli ohjeisti Ebelingiä sähköpostista ja totesi, että ”papin on toimittava siten, ettei hänen toimintaansa missään olosuhteissa koeta painostukseksi tai hengelliseksi väkivallaksi”. Lisäksi tuomiokapituli kehotti häntä "jatkossa muistamaan, että papilta odotetaan kunnioittavaa ja pastoraalista suhtautumista seurakuntalaisiin ja heidän elämänsä kysymyksiin". Päätöksen mukaan Ebelingin sähköpostiviesteissä haureelliseksi nimeäminen oli viestien "Kuukauden rukousaihe" -osiossa.


title: Mika Ebeling

text: Shakinpelaajana Ebeling on FIDE-mestari (FM) ja vuoden 1987 shakin Suomen-mestari ja vuoden 1990 kirjeshakin Suomen-mestari. Hän on myös valmentanut shakissa nuorten MM-joukkuetta.


title: Seuraamusmaksu

text: Seuraamusmaksu on lain nojalla henkilön tai oikeushenkilön maksettavaksi määrätty rahasumma, jonka saajana on valtio tai julkisoikeudellinen yhdistys. Sen voi määrätä maksettavaksi Finanssivalvonta, markkinaoikeus, poliisi, rajavartiolaitos, Suomen Asianajajaliiton valvontalautakunta, tulliviranomainen ja Valtiokonttori.


title: Seuraamusmaksu

text: Seuraamusmaksu voidaan määrätä esimerkiksi


title: Mitsuo Taketani

text: Mitsuo Taketani (1911-2000) oli japanilainen fyysikko ja marxilainen filosofi. Hän julkaisi teoksen "Doctrine of the Three Stages of Scientific Development" vuonna 1936. Tämä oli ensimmäinen merkittävä japanilainen panos tieteenfilosofian alalla. Taketani sovelsi ajattelussaan G. W. F. Hegelin dialektiikan teoriaa ja käsitteitä fenomenon, substanssi ja olemus. Hän työskenteli yhdessä Hideki Yukawan kanssa, ja käytti tämän löytämää mesonia esimerkkinä uudesta substanssista.


title: CAF Cup

text: CAF Cup oli Afrikan jalkapalloliiton järjestämä vuosittainen jalkapallokilpailu Afrikan eri maiden korkeimpien sarjatasojen joukkueille, jotka jäivät juuri Afrikan Mestarien liigan tai Afrikan Cup-voittajien cupin ulkopuolelle.


title: CAF Cup

text: CAF Cup perustettiin vuonna 1992, joka perustui eurooppalaiseen UEFA Cupiin. Palkinto nimettiin nigerialaisen liikemiehen Moshood Abiolan mukaan. Hän oli ensimmäinen itsenäistyneen Nigerian urheilujohtaja. Turnauksen idean aloitti Afrikan jalkapalloliiton puheenjohtaja Issa Hayatou, joka myös järjestytti ensimmäisen turnauksen vuonna 1992, jolloin mukana kilpailivat 31 joukkuetta. Tuolloin ensimmäisen mestaruuden vei nigerialainen Shooting Stars FC, joka voitti kaksiosaisessa loppuottelussa ugandalaisen Villa SC:n yhteismaalein 3-0. Turnaus päätettiin lopettaa vuonna 2004, kun se yhdistettiin Afrikan Cup-voittajien cupin kanssa, jonka seurauksena syntyi Afrikan Confederation Cup. Eniten mestaruuksia saavutti algerialainen JS Kabylie, joka voitti CAF Cupin kolmesti vuosina 2000, 2001 ja 2002. Se oli samalla ainut joukkue, joka kykeni uusimaan mestaruutensa peräkkäisinä vuosina. Menestyinen maa oli Tunisia, jonne mestaruus meni neljä kertaa, joista ES Sahel voitti CAF Cupin kahdesti. Cupin viimeiseksi mestariksi jäi marokkolainen Raja Casablanca, joka voitti loppuottelussa kamerunilaisen Cotonsport de Garouanin yhteismaalein 2-0.


title: Brasilian väestö

text:
Brasilian väestössä näkyy selvästi laajan siirtolaisuuden ja sulautumisen seuraukset. Väestöstä hieman yli puolet on eurooppalaisten jälkeläisiä ja lopuista useimmat ovat rodultaan sekoittuneita eurooppalaisia, afrikkalaisia ja intiaaneja. Osa uusimmista maahanmuuttajista on japanilaisia, puhdasverisiä intiaaneja on vähän, enimmäkseen Amazonian syrjäisimmissä kolkissa.
Vuoden 2010 väestönlaskennan mukaan Brasilian alkuperäiskansoihin kuului vajaat 900 000 ihmistä, eli noin 0,47 % Brasilian väestöstä.


title: Brasilian väestö

text: Brasiliassa oli vuonna 2008 196 342 592 ihmistä, joista 0-14-vuotiaita oli 27 %, 15-64-vuotiaita 66,8 % ja yli 65-vuotiaita 6,3 %. Väestön mediaani-ikä oli 28,3 vuotta; miehillä 27,5 vuotta ja naisilla 29 vuotta. Edellisestä vuodesta väestö oli kasvanut 1, 228 %. Vuosien 1975-1985 välillä väestönlisäys oli noin 20-30 %. Eliniänodote oli 71,71 vuotta; naisilla 75,45 vuotta ja miehillä 68,15 vuotta. Brasilian väestötiheys on 21 ihmistä neliökilometriä kohden, eli se on 150 tihein maa.


title: Brasilian väestö

text: Brasilian väestöstä noin 80 % asuu alle 320 kilometrin etäisyydellä rannikosta. Valtion hallitus on kuitenkin yrittänyt siirtää väestöä sisämaahan. Pääkaupunki siirrettiin vuonna 1960 sisämaahan, Brasíliaan, josta on matkaa rannikolle 960 kilometriä. Brasilia tarjosi ilmaista maata 1970-luvulla kaikille niille, jotka suostuivat muuttamaan Amazonin altaaseen. Kaupunkiväestöä on ollut enemmän kuin maaseudulla asuvia vuodesta 1970 saakka.


title: Brasilian väestö

text: Brasilialaiset kuluttavat henkeä kohti 2 500–2 900 kaloria päivässä. Eläinvalkuaisia brasilialaiset kuluttavat 20–35 grammaa henkeä kohti päivässä, kun esimerkiksi Pohjoismaissa luku on yli 50.


title: Brasilian väestö

text: Brasilian väestöä yhdistää uskonto: vuonna 2000 heistä 73,89 % oli katolilaisia, ja Brasiliassa onkin maailman eniten katolilaisia. Protestanttisiin kirkkoihin kuuluvien määrä on kuitenkin nousussa: vuonna 2000 protestantteja oli 15,41 % väestöstä. Ateisteja ja muita uskonnottomia ihmisiä on 7,4 % väestöstä ja spiritistejä 1,3 %. Vaikka Brasilia on maailman suurin katolinen maa, suuri osa brasilialaisista palvelee sekä afrikkalaisia jumalia että kristittyjen jumalaa.


title: Brasilian väestö

text: Uskonnon lisäksi brasilialaisia yhdistää portugalin kieli, joka on tosin muuttunut erilaiseksi kuin Euroopan portugali. Kielen muuttumiseen ovat vaikuttaneet intiaanien ja maahanmuuttaneiden omat kielet, joten sanasto on hyvin erilainen kuin Euroopassa, mutta eroja on myös ääntämyksessä ja lauserakenteessa. Brasiliassa käytetyssä kielessä on mukana myös muualla maailmassa vanhentuneita ilmaisuja. Intiaanikielet tupí ja guaraní, ja afrikkalaiset kielet, ovat luoneet brasilianportugaliin monia sanoja. Useiden maantieteellisten paikkojen nimet ovat intiaanikielisiä. Euroopan portugalin sanojen merkitys on muuttunut brasilianportugalissa, esimerkiksi ”lencol” tarkoittaa Euroopan portugalissa kylpypyyhettä ja brasilianportugalissa vuodepeitettä. Brasilialainen ääntämys on sointuvampaa kuin portugalilainen, esimerkiksi lopputavut –de ja –te äännetään Brasiliassa –dži ja –tži.


title: Brasilian väestö

text: Noin 60-80 % Brasilian yli 15-vuotiaista on luku- ja kirjoitustaitoisia. Brasiliassa on oppivelvollisuus 7-12-vuotiaille. Peruskoulu kestää 4-5 vuotta, jonka jälkeiset yleissivistävät, ammatteihin valmistavat ja erikoisammattikoulut jakautuvat kahteen asteeseen. Ensimmäinen aste on neljävuotinen lukio ja toinen aste on kolmevuotinen college. Brasiliassa ei ollut yhtään yliopistoa ennen vuotta 1900; nykyisistä yliopistoista tärkeimmät ovat Rio de Janeiron vuonna 1920 perustettu, São Paulon vuonna 1934 perustettu, Pôrto Alegren vuonna 1934 perustettu, Curitiban vuonna 1912 perustettu, Salvadorin vuonna 1946 perustettu, Recifen vuonna 1946 perustettu, Belo Horizonten vuonna 1927 perustettu ja Brasílian vuonna 1960 perustettu yliopisto. Pääosa yliopistoista on valtion yliopistoja, mutta maassa on myös yksityisiä katolisia yliopistoja.


title: Mary Hesse

text: Mary B. Hesse (1924 – 2. lokakuuta 2016) oli englantilainen filosofi, joka erikoistui tieteenfilosofiaan. Hän oli Cambridgen yliopiston tieteenfilosofian emeritaprofessori.


title: Mary Hesse

text: Hesse katsoi, päinvastoin kuin Pierre Duhem, että mallit ja analogiat ovat oleellisia tieteellisen käytännön ja erityisesti tieteellisen edistyksen ymmärtämisessä, erityisesti liittyen siihen, kuinka jonkun tieteellisen teorian alue laajenee ja kuinka teoriat tuottavat uusia ennusteita. Esimerkkejä tällaisista malleista ovat dynaamisten systeemien biljardipallomalli sekä valoa kuvaavat mallit, jotka perustuvat analogioihin äänestä tai vedessä etenevistä aalloista.


title: Ex-gay-liike

text: Ex-gay-liike eli eheytysliike on liike, joka pyrkii edistämään homoseksuaalien identiteetin muuttumista heteroseksuaaliseksi. Suomessa ex-gay-liikettä edustaa mm. Aslan ry. Liike vetoaa usein yhdysvaltalaisen NARTHin (National Association for Research & Therapy of Homosexuality) kannanottoihin.


title: Ex-gay-liike

text: Ex-gay-ryhmien on luonnehdittu olevan "turvapaikka niille, jotka ovat yhtäältä perheidensä ja konservatiivisten kirkkojen hylkäämiä homoseksuaalisuutensa vuoksi, toisaalta homoseksuaalijärjestöjen hylkäämiä konservatiivisten uskonnäkemystensä vuoksi".


title: Ex-gay-liike

text: Maailman terveysjärjestön Yhdysvaltojen osasto Pan American Health Organisation (PAHO) antoi keväällä 2012 kannanoton, jonka mukaan seksuaalista suuntautumista muuttavat "terapiat" ovat ilman lääketieteellistä perustaa ja uhkaavat terveyttä. Vuonna 2012 ex-gay-liikkeeseen kuuluvan kansainvälisen kattojärjestön Exoduksen puheenjohtaja Alan Chambers on antanut useita lausuntoja, joissa hän on sanoutunut irti ryhmänsä perinteisistä käsityksistä, mm. todennut, ettei ns. "eheytysterapia" toimi. Tätä eivät kaikki alajaostot ole hyväksyneet, vaan ne ovat eronneet Exodus Internationalista. Kalifornian osavaltion senaatti hyväksyi kesäkuussa 2012 lain, jonka mukaan alaikäisille ei saa antaa ”eheytysterapiaa”. Samanlaisia lakialoitteita on myös muissa osavaltioissa Yhdysvalloissa. Yhdysvalloissa päämajaansa pitävä Exodus-järjestö lopetti toimintansa kesäkuussa 2013 ja pyysi anteeksi niiltä, joiden eheyttämistä se on pyrkinyt edistämään.


title: Ex-gay-liike

text: Ex-gay-liikkeen juuret ovat Yhdysvalloissa. Vuonna 1971 neljä opiskelijaa esiintyi David Susskindin tv-ohjelmassa väittäen parantuneensa homoseksuaalisuudesta Aesthetic Realism -säätiön opinto-ohjelman avulla. Pian tämän jälkeen säätiö julkaisi aihetta käsittelevän kirjan ja mainosti metodiaan laajasti. Vuonna 1990 säätiö luopui ohjelmastaan; syyksi mainittiin aihetta ympäröivä vihamielisyys ja ohjelman osoittautuminen toimimattomaksi.


title: Ex-gay-liike

text: Vuonna 1973 aloitti toimintansa Love in Action -niminen ex-gay-liike. Kolme vuotta myöhemmin se yhdisti toimintansa useiden muiden järjestöjen kautta ja nimeksi tuli Exodus International.


title: Ex-gay-liike

text: Eurooppaan liike rantautui vuonna 1975. Toiminta alkoi ensin Alankomaissa. Vuonna 1982 toiminta laajeni useisiin maihin, kuten Pohjoismaihin.


title: Ex-gay-liike

text: Maalimanlaajuisen Exodus Global Alliancen alaisuudessa toimivista järjestöistä suurin on Exodus International. Amerikassa on lisäksi useita eri kirkkoja palvelevia alajärjestöjä, muun muassa katolisille, metodisteille ja mormoneille omansa. On myös esimerkiksi erillisiä järjestöjä värillisille ja omaisten vertaistukeen painottuvia järjestöjä sekä paikallisia alajärjestöjä.


title: Ex-gay-liike

text: Euroopassa toimintaa on useissa maissa; Pohjoismaisina alajärjestöinä toimivat Medvandrarna Ruotsissa, Til Helhet Norjassa, Basis Tanskassa sekä Aslan ry Suomessa.


title: Ex-gay-liike

text: Ex-gay-ryhmien on todettu lievittävän sitä ahdistusta, joka aiheutuu uskonnollisten arvojen ja seksuaalisen suuntautumisen välisestä jännitteestä, sekä auttavan terapiaan osallistuneita muokkaamaan identiteettiään suhteessa seksuaalisuuteen, ei kuitenkaan todistetusti muuttamaan seksuaalista suuntautumista sinällään.


title: Ex-gay-liike

text: Psykoanalyysi, psykiatria ja psykologian valtavirta ovat irtisanoutuneet eheytymisterapiasta vuoden 1973 jälkeen, jolloin Yhdysvaltain psykiatriyhdistys APA poisti homoseksuaalisuuden sairausluokituksesta ja jonka päätöstä Yhdysvaltain psykologiyhdistys APA seurasi pian.


title: Ex-gay-liike

text: Kansainvälisesti vaikutusvaltaisin mielenterveysalan ammattilaisten järjestö, Yhdysvaltain psykiatriyhdistys APA (American Psychiatric Association), hylkää Irving Bieberin, Charles Socaridesin ja myös nykyisten ex-gay-järjestöjen suosimat, seksuaalisen suuntautumisen muuttamiseen tähtäävät eheytymisterapiat tehottomina ja potentiaalisesti tuhoisina. APA on antanut vuonna 1995 lausunnon, jonka mukaan se pitää ns. muutos-, uudelleensuuntaamis- tai konversioterapioita (eng. "reorientation therapy," "conversion theapy") epäeettisenä ammattilaisten käytöksenä. APA myös toisti lausuntonsa epäeettisyydestä vuonna 1997 sekä vahvisti kantansa edelleen vuosina 1998 ja 2000.


title: Ex-gay-liike

text: APA ilmoittaa vuosien 1998 ja 2000 lausunnoissaan lisäksi, että myös esimerkiksi suuret järjestöt The American Academy of Pediatrics, The American Psychological Association ja The National Association of Social Workers ovat antaneet eheytymisterapioita vastustavat lausunnot, koska niiden edustajat ovat huolissaan terapioiden asiakkaille mahdollisesti aiheuttamista vahingoista. APA:n näkemys on saanut ylivoimaisen kannatuksen, joskin hyvin pieni psykologien, psykiatrien ja uskonnollisten ryhmien joukko vastustaa sitä.


title: Ex-gay-liike

text: Vuonna 2009 APA julkaisi myös päätöslauselman, jossa se suosittelee mielenterveydenammattilaisille, etteivät he antaisi vääriä käsityksiä seksuaalisen suuntautumisen muutoksen tehokkuudesta lupaamalla muutosta tilanteissa, joissa henkilö kokee epämukavuutta oman tai toisten ihmisten seksuaalisen suuntautumisen suhteen.


title: Ex-gay-liike

text: Eheytymisterapian vastustus ei ole Aslanin mukaan täysin totaalista: vuonna 2006 Amerikan psykologisen yhdistyksen (American Psychological Association, APA) presidentti Gerald P. Koocher totesi NARTHin tulkinnan mukaan, että hänen järjestöllään ei ole mitään eheytymisterapiaa vastaan, jos se tehdään potilaan omasta toiveesta ja aidosta muutoshalusta. Koocher ei edelleenkään ole kuitenkaan sitä mieltä, että eheytymisterapiat olisivat toimivia.


title: Ex-gay-liike

text: Melko pian edellä mainitun lausunnon jälkeen Koocher sanoi "The Washington Times" -lehden mukaan seuraavaa: "Täydellisessä, monipuolisessa terapeuttisessa suhteessa terapeutin velvollisuus on aina kunnioittaa potilaan valintaa ja auttaa potilaita saavuttamaan päämääränsä. - - Tulen aina kannattamaan sitä erittäin tärkeää seikkaa, että tarjoamissamme palveluissa tulee tarkoin noudattaa potilaiden toiveita." Koocher kuitenkin jatkoi: "Kun kyseessä on seksuaalinen suuntautuminen, terapeutin on oltava varma siitä, että potilaan halu muuttua ei johdu ympäröivän homofobisen yhteisön asettamista paineista, koska terapia ei muuta sosiaalisia ennakkoluuloja." Koocher myös painotti, että potilaan on ymmärrettävä, että seksuaalisen suuntautumisen muuttamiseen tähtäävien terapioiden toimimisesta ei ole olemassa tieteellistä näyttöä ja että ne voivat jopa olla psyykkisesti vahingollisia..


title: Ex-gay-liike

text: Ex-gay-liikkeiden vastapainoksi on syntynyt myös niin sanottuja ex-ex-gay-liikkeitä, joissa on jäseninä henkilöitä, jotka ovat aiemmin osallistuneet ex-gay-liikkeiden toimintaan mutta sittemmin todenneet ns. eheytysterapian olleen tehotonta tai jopa vaarallista ja jotka ovat sittemmin hyväksyneet oman seksuaalisen suuntautumisensa.


title: Luettelo jääkiekon SM-liigan tuomareista kaudella 2016–2017

text: Luettelo jääkiekon SM-liigan tuomareista sisältää kaudella 2017–2018 tuomaroivat erotuomarit ja linjatuomarit. Kaudelle 2012–2013 SM-liigan erotuomareiden paitoihin tuli uudistus, jossa nimi korvattiin numerolla kansainväliseen tapaan. Numerot 2–31 on varattu päätuomareille ja numerot 32–70 linjatuomareille.Kansainvälinen erotuomarivaihto kaudella 2014–2015 (kukin kaksi ottelua)


text: Kansainvälinen erotuomarivaihto kaudella 2013–2014 (kukin kaksi ottelua)


text: Kansainvälinen erotuomarivaihto kaudella 2012–2013 (kukin kaksi ottelua)


text: Kausien 2009-2011 Linjatuomareita:


title: Copa América 2004

text: Copa América 2004 oli järjestyksessään 41. Copa América, Etelä-Amerikan jalkapalloliiton CONMEBOL:n maajoukkueiden mestaruusturnaus. Turnaus pidettiin Perussa 6. heinäkuuta – 25. heinäkuuta 2004.


title: Copa América 2004

text: Turnauksen voitti Brasilia ja toiseksi sijoittui Argentiina.


title: Copa América 2004

text: Turnaukseen osallistui 10 CONMEBOL:n jäsenmaata, sekä CONCACAF:n jäsenmaat Meksiko ja Costa Rica, jotka kutsuttiin mukaan turnaukseen.


title: Copa América 2004

text: Turnauksen otteluita pelattiin seitsemällä eri pelipaikkakunnalla. Loppuottelun peliareenana oli Liman Kansallisstadion.


title: Copa América 2004

text: Turnauksen maalikuningas oli Brasilian Adriano seitsemällä osumallaan. Hänet valittiin myös turnauksen arvokkaimmaksi pelaajaksi.


title: Copa América 2004

text: 7 maalia


title: Copa América 2004

text: 3 maalia


title: Copa América 2004

text: 2 maalia


title: Brasilian talous

text: Brasilian talous on Etelä-Amerikan suurin ja koko maailman kahdeksanneksi suurin. Brasilia on yksi Etelä-Amerikan teollistuneimmista valtioista. Sen teollisuuden keskuspaikkoja ovat São Paulon, Minas Geraisin ja Rio de Janeiron osavaltiot. Brasilia lasketaan yhdeksi BRIC-maista yhdessä Venäjän, Intian ja Kiinan kanssa.


title: Brasilian talous

text: Brasilialla on paljon raaka-ainevaroja, mutta niiden hyödyntäminen on ollut vaikeaa suurien etäisyyksien, ja pääomien ja liikenneyhteyksien puutteen takia. Brasiliassa on maailman suurimmat rautamalmiesiintymät ja maassa on myös mangaania, tinaa, kuparia, bauksiittia, fosfaatteja, kivihiiltä ja maaöljyä. Brasilian hallitus valvoo useita teollisuudenaloja, mutta suuri osa rahoituksesta tulee ulkomailta. Maa taisteleekin ulkomaanvelkansa ja valtavan inflaation kanssa, joiden johdosta maassa on suuri ero rikkaiden ja köyhien välillä.


title: Brasilian talous

text: Brasilia kasvattaa riittävästi ruokaa itselleen ja ruokaa menee myös vientiin. Tärkeimpiä vientiin meneviä kasveja ovat soijapavut, sokeriruoko ja kahvi. Osa sokeriruo’on tuotannosta menee autojen polttoaineeksi, Brasilia on edelläkävijä biopolttoaineissa. Kotimaan tarveviljalajeista tärkeimmät ovat maissi, riisi ja vehnä. Brasilian kaupallisesta puutavarasta, josta valmistetaan sellua ja paperia, suurin osa saadaan eukalyptus- ja mäntyplantaaseilta maan etelä- ja kaakkoisosista. Brasiliassa kalastetaan lähinnä Amazonin altaan makean veden kaloja ja hallituksen patoaltaista koillisessa. Pääosa maan merikalastussatamista on etelässä, mutta koillisrannikollakin kalastetaan hummereita ja katkoja vientiin.


title: Brasilian talous

text: Brasilia on yksi maailman suurimmista lihantuottajista ja maailman suurin siipikarjan- ja naudanlihan viejä. Selvityksien mukaan epäkohtia lihantuotannossa ovat sekä työntekijöiden työolot ja työperäiset sairaudet että ympäristöongelmat. Karjankasvatus ja soijanviljely rehuteollisuuden tarpeisiin ovat johtaneet suurin sademetsien hakkuisiin kun sademetsiä muutetaan viljely- ja laidunmaaksi. 2017 paljastui suuri lahjusskandaali, joka liittyi pilaantuneen lihan maastaviemiseen. Brasilian maatalousministeriö on huolissaan, että jotkin maat saattavat estää brasilialaisen lihan tuonnin.Brasilian sähköntarpeesta 84 % tyydytetään vesivoimalla. Vesivoimalaitoksia on eniten tiheään asutetuissa etelä- ja koillisosissa. Maassa on kaksi ydinvoimalaa, Rio de Janeiron lähellä Angrassa. Kolmatta voimalaa rakennetaan.


title: Brasilian liikenne

text: Brasilian liikenne käsittelee Brasilian liikenneverkkoja ja niiden osuuksia kuljetuksista.


title: Brasilian liikenne

text: Kaikki Brasilian suuret asutuskeskukset on liitetty toisiinsa päällystettyjen teiden avulla, mutta pienemmät tiet ovat usein päällystämättömiä. Rautateitä on lähinnä São Paulossa ja Rio de Janeirossa, muualla ne ovat lähinnä malmeja kuljettavia tavaraliikennerautateitä. Monille pohjoisille alueille pääsee vain lentäen tai vesitse. Mitä pidemmälle pohjoiseen ja luoteeseen sisämaahan mennään, sitä harvemmaksi tieverkko muuttuu. Sisämaan liikenneolojen kehittämisen suurimmat ongelmat ovat ilmasto-olosuhteet ja trooppinen kasvillisuus.


title: Brasilian liikenne

text: Koska teitä ja rautateitä on harvassa, lentoliikenne on tärkeä liikennemuoto syrjäisillä alueilla: lentokenttiä löytyy lähes jokaisesta kaupungista ja pienissäkin kylissä on korpikenttiä. Useimmat kansainväliset lennot lähtevät silti Rio de Janeirosta tai São Paulosta.


title: Brasilian liikenne

text: Brasilian rautatiet ovat pääosin liittovaltion omistuksessa. Suurin osa niistä sijaitsee alueella, joka ulottuu 500 kilometrin päähän rannikosta. Rautateiden merkitys ei ole kovin suuri, koska niillä on pieni kuljetuskyky, kalusto on huonoa ja osittain vanhentunutta, ja koska raideleveydet vaihtelevat. Mitä pidemmälle pohjoiseen ja luoteeseen sisämaahan mennään, sitä harvemmaksi tieverkko muuttuu. Sisämaan liikenneolojen kehittämisen suurimmat ongelmat ovat ilmasto-olosuhteet ja trooppinen kasvillisuus. Brasilian rautatieverkon pituus on 29 412 kilometriä.


title: Brasilian liikenne

text: Brasiliassa on 1 724 929 kilometrin pituinen tieverkko. Autoja on 23 miljoonaa, eli auto on vain 140 ihmisellä tuhannesta. Monet tiet ovat kestopäällystämättömiä, erityisesti sisämaassa, joten ne ovat ajokelvottomia sadeaikana. Tärkeimmät valtatiet ovat Rio de Janeirosta ja São Paulosta lähtevät, sekä eri suunnista maan pääkaupunkiin Brasíliaan tulevat tiet. Amazonian alueen läpi kulkeva ”Transamazonica”-tie on tärkeä Amazonian hyväksikäytön takia. Se on 5 000 kilometriä pitkä ja kulkee Amazonjoen eteläpuolella Atlantin rannalta Recifestä Perun rajalle. Tie ylittää Itaitubassa pohjois-eteläsuuntaisen tien, joka yhdistää Santarémin ja Cuiabán. Molempien teiden on tarkoitus auttaa muuttoliikettä Parán ja Maranhãon alueille.


title: Brasilian liikenne

text: Brasilian rannikkoliikenteellä on suuri kauppalaivasto, myös Amazonjoki on kulkukelpoinen suurimman osan pituudestaan.


title: Brasilian liikenne

text: Brasiliassa on yhteensä yli 35 000 kilometriä purjehduskelpoisia jokia, mutta niitä käytetään vain osittain liikenteen hyödyksi, koska monet joista kulkevat asuttamattomilla alueilla, ja koska haarat ja kosket haittaavat laivojen liikennettä. Amazonjoella laivaliikenne on tärkein liikennemuoto, koska sademetsän takia alueella on vähän maanteitä. Brasilian tärkeimmät satamat ovat Rio de Janeiron ja Santosin satamat, mutta Vitórian ja Tuverãon malmisatamatkin ovat vilkkaita.


title: Yle Olotila

text: Yle Olotila oli Yleisradion tarjoama, vuonna 2008 perustettu verkkopalvelu. Yle Olotila kuului Ylen sisältöopasperheeseen, jonka muita jäseniä ovat mm. Yle Tiede ja yle.fi/musiikki


title: Yle Olotila

text: Olotilan sisällöt liittyivät jokapäiväiseen elämään ja hyvinvointiin sekä vertaistukeen arjessa. Sivuston aihealueita ovat koti, piha, ruoka, hyvinvointi ja perhe.


title: Yle Olotila

text: Olotilan artikkelit sisälsivät otteita Yleisradion tuottamista tv- ja radio-ohjelmista, esimerkkeinä Yle Femin Strömsö-ohjelman harrastusvinkit ja –ohjeet suomeksi sekä Puutarhaunelmia-nimisen tv-ohjelman vinkit kotipuutarhureille.


title: Yle Olotila

text: Olotilassa oli myös lastenpsykiatrin vastausarkisto tueksi vanhemmuuteen.


title: Yle Olotila

text: Vuonna 2014 Olotila lakkasi olemasta itsenäisenä verkkopalveluna, ja kaikki materiaali siirtyi Elämä nimiseen sivustoon eri aihealueiden alle (Terveys, Tyyli, Elämä, Koti, Vapaa-aika, Vanhemmuus, Ruoka, Blogit ja Näkökulmat).


title: KK Šiauliai

text: KK Šiauliai () on liettualainen koripalloseura, joka sijaitsee Šiauliaissa.


title: KK Šiauliai

text: Seura perustettiin vuonna 1994 ja se alkoi pian menestymään. Se sijoittui heti perustamisvuonnaan neljänneksi ja oli vakiinnuttanut paikkansa Liettuan kahden suurimman, BC Lietuvos Rytasin ja BC Žalgirisin takana. Ensimmäisen visiittinsä eurokentille joukkue teki vuonna 1996, kun se osallistui Korac Cupiin. Kaudesta 1998-1999 lähtien joukkue on pystynyt selviytymään semi-finaaleihin saakka, mutta ei ole koskaan päässyt finaaliin. Joukkue on myös vuosittain osallistunut Baltic Basketball Leagueen, jossa se on saavuttanut 3 mestaruutta.


title: Luettelo Brasilian kansallispuistoista

text: Tämä on luettelo Brasilian kansallispuistoista. Brasiliassa on 57 kansallispuistoa, joiden ensisijainen tarkoitus on suojella uhanalaisia elinympäristöjä. Puistoista vain puolet on avattu yleisölle ja monet niistä ovat puitteiltaan vaatimattomia matkailutulojen pienuudesta johtuen.


title: Luettelo Brasilian kansallispuistoista

text: Luettelo on aakkosjärjestyksessä:


title: Ensimmäinen nainen

text: Ensimmäinen nainen on epävirallinen nimitys, jota käytetään miespuolisen presidentin puolisosta. Miespuolisesta puolisosta voidaan käyttää nimitystä ensimmäinen mies.


title: Ajanlaskukiista

text: Ajanlaskukiistoja ovat olleet muun muassa:


title: Karen O

text: Karen O (oikealta nimeltään Karen Lee Orzolek, s. 22. marraskuuta 1978 Busan, Korean tasavalta) on yhdysvaltalainen muusikko, ja Yeah Yeah Yeahs -yhtyeen vokalisti. Vuonna 2008 Karen perusti oman sivuprojektin, joka kantaa nimeä Native Korean Rock.


title: Ananindeua

text: Ananindeua on kaupunki Parán osavaltiossa Brasiliassa. Se on kasvanut yhteen naapurikaupunki Belémin kanssa, joka on osavaltion pääkaupunki. Vuonna 2006 Ananindeuassa oli noin 498 000 asukasta.


title: Niklas Savander

text: Niklas Savander (s. 4. elokuuta 1962 Helsinki) on suomalainen yritysjohtaja. Hän toimi Nokian Markkinat-yksikön johtajana vuosina 2010–2012 ja Nokian johtokunnan jäsenenä vuodesta 2006, kunnes kesäkuussa 2012 ilmoitettiin Savanderin lähtevän Nokiasta. Toukokuusta 2014 toukokuuhun 2015 Savander oli ruotsalaisen sädehoitolaitteita valmistavan Elektan toimitusjohtajana.


title: Niklas Savander

text: Savanderia pidettiin Nokian merkittävimpiin johtajiin kuuluvana henkilönä, joka oli mukana kehittämässä Nokiaa nykyiseksi. Häntä pidettiin myös yhtenä ehdokkaana tulevaksi toimitusjohtajaksi Olli-Pekka Kallasvuon jälkeen.


title: Niklas Savander

text: Savander on koulutukseltaan diplomi-insinööri (Teknillinen korkeakoulu) ja kauppatieteen maisteri (Svenska Handelshögskolan). Hän oli Nokian palveluksessa vuodesta 1997. Sitä ennen hän oli 1987–1997 Hewlett-Packardin palveluksessa Savanderin isä Magnus Savander on ollut Rosenlewin toimitusjohtaja, ja hänen äitinsä Christina von Frenckell kuului Rosenlewin omistajasukuun. Niklas Savander on Waldemar von Frenckellin säätiön puheenjohtaja.


title: Niklas Savander

text: BusinessWeek ennakoi yritysmaailman tulevaisuuden toivoja listatessaan Savanderista Nokian seuraavaa toimitusjohtajaa, mutta mahdollisuudesta kirjoitti Helsingin Sanomat jo keväällä 2009.


title: Niklas Savander

text: Nykyisin Savander toimii monien pääomasijoittajien ja aloittavien ohjemistoyritysten neuvonantajana. Savander on myös hallitusammattilainen ja on istunut muun muassa Nokia Siemens Networksin, Symbianin ja Tamfeltin sekä monien säätiöiden hallituksissa.


title: Baracuda

text: Baracuda on vuonna 2002 perustettu saksalainen dancemusiikkia tekevä yhtye, jonka perustajia ovat Axel Konrad ja Ole Wierk. Yhtyeen muita jäseniä ovat Toby Lammer ja laulaja Suny.


title: Baracuda

text: Axel Konrad on ollut mukana myös yhtyeessä Groove Coverage.


title: Laskujärjestys

text: Laskujärjestys on järjestys, jossa matemaattisen lausekkeen laskutoimitukset tehdään. Normaalissa kouluaritmetiikassa noudatetaan seuraavia sääntöjä:


title: Laskujärjestys

text: Sulkeiden sisällä olevista laskuista on huomattava, että niihin pätevät nämä kaikki samat laskujärjestyssäännöt.


title: Laskujärjestys

text: Seuraavissa vaiheittaisissa esimerkeissä on korostettu kulloinenkin vaihe lihavoinnilla.


title: Laskujärjestys

text: Esimerkkilasku:


title: Laskujärjestys

text: Esimerkkilasku 2:


title: Laskujärjestys

text: Esimerkkilasku 3:


title: Laskujärjestys

text: Esimerkkilasku 4, joka havainnollistaa samojen laskujärjestyssääntöjen soveltamista myös sulkeiden sisällä oleviin laskuihin:


title: Laskujärjestys

text: Myös muita laskujen merkintätapoja on, esimerkiksi käänteinen puolalainen notaatio, jota noudatetaan joissain taskulaskimissa. Siinäkin kuitenkin potenssi-, kerto- ja jako- sekä yhteen- ja vähennyslaskut tulevat suoritetuiksi niin, että noudattavat samaa keskinäistä järjestystä kuin edellä ja matemaattinen lopputulos on sama.


title: Jesse Ventura

text: Jesse Ventura (oik. James George Janos, s. 15. heinäkuuta 1951 Minneapolis, Minnesota) on yhdysvaltalainen kehonrakentaja, showpainija, näyttelijä, poliitikko, Minnesotan kuvernööri ja Vietnamin sodan veteraani.


title: Jesse Ventura

text: Jesse Ventura oli yksi värikkäimmistä esiintyjistä WWF-painikehässä (nyk. WWE) 1970- ja 1980-luvuilla. Hän otteli kehänimellä "The Body" monia kyseisen aikakauden parhaita vastaan, heistä mainittakoon Tony Atlas, Jimmy Snuka, Hulk Hogan, Ivan Putski sekä Roddy Piper. Vuoden 1984 alussa hän loukkaantui pahasti ja joutui lopettamaan uransa mutta pysyi WWF:ssa mukana kommentaattorina vuosina 1985–1990 yhdessä selostaja Robert "Gorilla Monsoon" Marellan kanssa.


title: Jesse Ventura

text: Ventura teki ensiesiintymisensä valkokankaalla Arnold Schwarzeneggerin tähdittämässä menestyselokuvassa "Predator – saalistaja" (1987), josta hänet parhaiten tunnetaankin. Tämän jälkeen hän näytteli vielä kahdessa elokuvassa Schwarzeneggerin kanssa: "Juokse tai kuole" (1987) ja "Batman & Robin" (1997). Hänen muita elokuviaan on muun muassa Sylvester Stallonen "Demolition Man" (1993). Vuoden 2003 lopulla Jesse Venturalla oli myös oma televisio-ohjelma "Jesse Ventura's America".


title: Jesse Ventura

text: Jätettyään WWF:n lopullisesti taakseen 1990-luvun alussa, päätti Ventura ottaa erään high school -opettajansa neuvosta vaarin ja pyrkiä Brooklyn Parkin pormestariksi. Hän voitti helposti 18-vuotiaan vastaehdokkaansa ja toimi virassaan yhden kauden ajan 1991–1995. Muutaman vuoden päästä kauden päättymisen jälkeen hänet valittiin Minnesotan osavaltion kuvernööriksi, jona hän toimi neljä vuotta 1998–2002. Myöhemmin Ventura otti kantaa USA:n kuulustelumenetelmiin esim. waterboardingiin ja ilmoitti vastustavansa kiduttamista kuulusteluissa. Ventura on myös kritisoinut USA:n kauppasaartoa Kuubaa vastaan. Lisäksi Ventura on kritisoinut sekä demokraatteja ja republikaaneja ja pitää molempia yhtä korruptoituneina.


title: Jesse Ventura

text: Poliittisen uran jälkeen Ventura on tehnyt muun muassa sarjaa nimeltä "Conspiracy Theory with Jesse Ventura" (sarjaa on Suomessa esittänyt JIM-kanava nimellä "Salaliittoteoriat Jesse Venturan johdolla") ja julkaissut salaliittoteorioita käsitteleviä kirjoja.


title: Jesse Ventura

text: Ventura on ollut vuodesta 1975 lähtien naimisissa Theresa Larson Mastersin kanssa. Heillä on kaksi lasta.


title: Spraymaali

text: Spraymaali on maalia, jota ruiskutetaan paineistetusta pullosta, jossa maali vapautetaan pullon yläosassa sijaitsevasta venttiilistä. Maalia käytetään usein muovi- ja metallipintojen värjäykseen.


title: Spraymaali

text: Spraymaali keksittiin vuonna 1949, jolloin Edward Seymour lisäsi vaimonsa kehotuksesta suihkepulloon värimaalia esitelläkseen höyrypattereiden värjäämiseen valmistamaansa alumiinimaalia. Seymour alkoi siis valmistaa spraymaaleja, joiden idea perustui hyönteismyrkky- ja deodoranttisuihkeisiin ja hänen tuotteestaan tulikin suosittu. Hän perusti edelleenkin Chicagossa toimivan spraymaaleja tuottavan "Seymour of Sycamore" -yhtiön.


title: Missile Defense Agency

text: Missile Defense Agency (MDA) on Yhdysvaltain puolustusministeriön alainen organisaatio, joka kehittää rajoitettua torjuntaohjusjärjestelmää, jolla voi ampua alas muutamia ballistisia ohjuksia, jos niitä ammuttaisiin Yhdysvaltoja kohti.


title: Missile Defense Agency

text: Organisaation tausta yltää aina 1950-luvulta saakka mutta perustuu Ronald Reaganin hallinnon Strategic Defense Initiative-hankkeeseen, joka alkoi vuonna 1983 ja joka nimettiin Ballistic Missile Defense Organizationiksi vuonna 1993. Nykyisen nimensä se sai vuonna 2002.


title: Missile Defense Agency

text: Organisaatiolla on torjuntaohjuksia Vandenbergin lentotukikohdassa Kaliforniassa ja Alaskassa. George W. Bushin hallinto pyrki saamaan MDA:n tutka-aseman Tšekin tasavaltaan ja torjuntaohjustukikohdan Puolaan. Tutka siirrettäisiin Tšekkiin Tyyneltämereltä.


title: Villin lännen villikissa

text: Villin lännen villikissa ("Rancho Notorious") on elokuvan alkuvuosien saksalaisen suurmiehen Fritz Langin ohjaama yhdysvaltalainen lännenelokuva vuodelta 1952. Sen pääosia näyttelevät Marlene Dietrich, Arthur Kennedy ja Mel Ferrer.


title: Villin lännen villikissa

text: Lang ja käsikirjoittaja Silvia Richards suunnittelivat elokuvaa jo 1940-luvun lopulla nimellä "The Legend of Chuck-a-Luck". Valmistelu keskeytyi, kun Langin ja Richardsin suhde viileni. Lang osti tarinan oikeudet Richardsilta syyskuussa 1949. Kuvausten piti alkaa jo marraskuussa 1950, ja Lang tutkikin myöhemmin samana vuonna Tucsonin alueella sopivia kuvauspaikkoja. Kunnollisen käsikirjoituksen puuttuminen viivästytti kuitenkin kuvausten aloittamista. Lang palkkasi Daniel Taradashin viimeistelemään käsikirjoituksen lopulliseen muotoon.


title: Villin lännen villikissa

text: Uudessa kotimaassa Lang joutui mukautumaan tuotantoportaan valintoihin. Niin tässäkin. Kun elokuvan jälkituotantoon päästiin loppukeväästä ja alkukesästä 1951, tuottaja Howard Welsch pakotti Langin kuvaamaan elokuvalle vaihtoehtoisen lopun. Welsch piti tästä lopusta enemmän, vaikka suurin osa elokuvan leikkausryhmästä olikin eri mieltä. Welsch leikkasi lopulta itse elokuvan lopulliseen muotoonsa. Welsch muutti myös elokuvan nimen "Rancho Notorioukseksi" RKO-johtaja Howard Hughesin vaatimuksesta, sillä Hughesin mukaan aiempi kasinopeliin viittaava nimi ei aukene eurooppalaisille katsojille.. Kuultuaan muutoksesta Lang kommentoi ihmettelemällä, tietävätkö eurooppalaiset, mikä Rancho Notorious on.. Dietrichin rooliin viittaava elokuvan suomenkielinen nimi on saanut luonnehdinnan "väkisin väännetty".


title: Villin lännen villikissa

text: Arvioissa on huomiota kiinnitetty siihen, että Dietrichin roolit ovat yksi toisensa jälkeen kabareelaulajan, kurtisaanin tai rikollisen rooleja, niin tässäkin elokuvassa. Toinen huomiota kiinnittänyt seikka on Langin outo lähestymistapa: elokuvan alku raiskausmurhineen saa jatkoksi kertojanäänen, joka tulkitsee tarinaa balladeina. Tätä keinoa ovat monet muutkin ohjaajat suosineet, mutta harvoin onnistuneesti.


title: 827 Naval Air Squadron

text: 827 Naval Air Squadron (827 NAS) oli Britannian Kuninkaallisen laivaston ilmavoimien lentolaivue.


title: 827 Naval Air Squadron

text: Laivue perustettiin 15. syyskuuta 1940 RNAS Yeoviltonissa kalustonaan 12 Fairey Albacorea. Laivue koulutettiin RNAS Crailissa ennen kuin se siirrettiin rannikkolennoston alaisuuteen suojaamaan saattueita sekä miinoitustehtäviin. Miinoitustehtävien aikana laivue käytti tukikohtanaan Thorney Islandia ja St. Evadia ennen muuttoa pohjoiseen kesäkuussa 1941 Machrihanishiin ja Donibristleen, joista laivue osallistui hyökkäykseen Saksan laivaston taisteluristeilijöitä "Scharnhorstia" ja "Gneisenauta" vastaan.


title: 827 Naval Air Squadron

text: Laivue siirrettiin 2. heinäkuuta "HMS Victoriousille", jonka mukana laivue osallistui 30. heinäkuuta epäonniseen Kirkkoniemen hyökkäykseen. Laivue menetti hyökkäyksessä puolet koneistaan, ja ampui alas ainoastaan yhden Junkers Ju 87:n.


title: 827 Naval Air Squadron

text: Laivue täydennettiin elokuussa 1944 RNAS Hatstonissa ja siirrettiin lokakuussa "HMS Indomitablelle". Tukialuksen mukana laivue purjehti Yhdysvaltoihin ja Jamaikalle, josta se purjehti Kapkaupungin kautta Adeniin, jonne se saapui tammikuussa 1942. Laivue palveli sekä maatukikohdissa että tukialuksella sukellusveneiden torjuntatehtävissä Punaisella merellä ja Intian valtamerellä. Laivue liitettiin toukokuussa 1942 Madagaskarille hyökkäävään osastoon, vaikka sillä oli käytössään ainoastaan yhdeksän konetta.


title: 827 Naval Air Squadron

text: Tukialus purjehti elokuussa Gibraltarille valmiina suojaamaan Maltalle menevää täydennyssaattuetta, operaatio Pedestalia. Operaation aikana laivue menetti viisi upseeria ilmahyökkäyksissä.


title: 827 Naval Air Squadron

text: Laivue vaihtoi tammikuussa 1943 RNAS Strettonissa kalustonsa kahteentoista Fairey Barracuda II:een. Laivueen vahvuus oli pudonnut yhdeksään sen liittyessä lokakuussa 8. Laivaston torpedopommittajalennostoon. Lennosto siirrettiin "HMS Furiousille".


title: 827 Naval Air Squadron

text: Laivue siirrettiin 30. maaliskuuta toiselle tilapäiselle sijoitukselleen "HMS Victoriousille". Laivue hyökkäsi yhdessä 830 laivueen kanssa Norjan vuonossa piileksivää taistelulaiva "Tirpitziä" vastaan. Laivueet saivat yhteensä 10 osumaa taistelulaivaan. Laivue suoritti huhti-toukokuussa "HMS Furiouksen" mukana merimaalien torjuntaa Norjan rannikolla vaikeista sääolosuhteista huolimatta.


title: 827 Naval Air Squadron

text: Laivue teki heinäkuussa "HMS Formidablelta" toisen hyökkäyksensä "Tirpitziä" vastaan, mutta tehokas savutus esti tehokkaan pommituksen. Laivue teki elokuussa "HMS Furiousilta" seuraavan hyökkäyksen, jonka tuloksena kirjattiin kaksi osumaa.


title: 827 Naval Air Squadron

text: Laivueeseen liitettiin lokakuussa 830 laivue, jolloin laivueen konevahvuus nousi 18 koneeseen. Laivue siirrettiin Becclesiin ja Langhamiin rannikkolennoston 16 ryhmän alaisuuteen operoimaan Hollannin rannikon kohteita vastaan. Laivue siirrettiin tammikuussa 1945 "HMS Colossukselle", jonka mukana oli tarkoitus siirtyä Brittiläiseen Tyynenmeren laivastoon. Matkalla laivueen vahvuus supistettiin kahteentoista koneeseen siirtämällä ylimääräiset Dekheilaan. Tukialuksen saavuttua Ceylonille laivue siirrettiin maihin sekä liitettiin 14. Tukialus lentorykmenttiin. Laivue ei palannut tukialukselle ennen sodan päättymistä.


title: Reigen

text: Reigen (, 9. heinäkuuta 1654 – 24. syyskuuta 1732) oli perinteisen vallanperimysjärjestyksen mukaan Japanin 112. keisari. Hänen hallituskautensa kesti vuodet 1663–1687.


title: Reigen

text: Ennen valtaannousuaan hänen henkilökohtainen nimensä ("imina") oli Satohito () ja arvonimensä Ate-no-miya ().


title: Reigen

text: Reigenistä tuli kruununperillinen hänen vanhimman veljensä kuoltua vuonna 1654. Reigenistä tuli keisari vuonna 1663, kun hänen veljensä, silloinen keisari Go-Sai luopui kruunustaan. Reigen taasen luopui kruunustaan vuonna 1687 prinssi Asahiton (keisari Higashiyaman) hyväksi. Vuonna 1713 Reigen muutti luostariin nimellä Sojō (素浄). Hän kuoli vuonna 1732.


title: Hailstorm

text: Hailstorm on suomalaisen black metal -yhtye Barathrumin vuonna 1995 julkaistu esikoisalbumi.


title: Sininen gardenia

text: Sininen gardenia ("The Blue Gardenia") on Fritz Langin ohjaama yhdysvaltalainen film noir -elokuva vuodelta 1953. Elokuvan pääosissa ovat Anne Baxter, Richard Conte, Ann Sothern ja Raymond Burr.


title: Sininen gardenia

text: Elokuva kertoo Norah Larkinista, joka saa armeijassa palvelevalta poikaystävältään rukkaset ja ihastuu naistennaurattajaan. Norah herää yön juhlinnan jälkeen murhatun Harry Prebblen asunnosta. Larkinia syytetään Prebblen murhasta. Kolumnisti Casey Mayo nimittää murhia nimellä The Blue Gardenia Murderess. Larkin ja Mayo liittyvät lopulta yhteen selvittääkseen murhan taustat.


title: Sininen gardenia

text: Matti Rämön (Tv-maailma) arvion mukaan elokuvasta heijastuu Hollywoodin studiokoneiston tasapäistävä vaikutus Fritz Langin työhön. Se voisi hänen arvionsa mukaan olla monen muunkin konkariohjaajan käsialaa.


title: Etkö ole ihmisparka

text: Etkö ole ihmisparka eli Katoovaisuudesta (alkuperäinen nimi "Yxi hengellinen weisu, josa tämän mailman catowainen meno edespannan, nijn myös cuinga ihminen cuolemata wastans itziänz lohdutta taita") on suomalaisen virsikirjan virsi, jonka sanat on kirjoittanut 1600-luvulla Juhana Cajanus kuolinvuoteellaan, kuten on sanottu. Virsi otettiin 1701 ilmestyneeseen suomalaisen virsikirjan laitokseen virreksi 278 vähän muutettuna. Nykyisin se on virsikirjan numero 612. Sävelmä on alkujaan hollantilainen.


title: Etkö ole ihmisparka

text: Lähellä Cajanuksen virttä on Henrik Achreniuksen runo, myöhemmin sekin virtenä käytetty, "Katoowaisuus" (julkaistu 1832), joka kuvaa kuoleman ja häviämisen kaikkivaltaa.


title: Etkö ole ihmisparka

text: Säveltäjä Uuno Klami sävelsi Cajanuksen tekstiin vuonna 1936 kuoro- ja orkesteriteoksen "Psalmus".


title: Luettelo virus-tyypin digimoneista

text: Tämä on luettelo Digimon-sarjoissa esiintyvistä virus-tyypin digimoneista. Virus-tyypin digimonit ovat lähes kaikki pahoja.


title: Koisat

text: Koisat (Pyralidae) on pienikokoisten perhosten heimo, johon kuuluu monia tuhohyönteisiä.


title: Koisat

text: Aikaisemmin heimoon kuuluivat kaikki koisaperhoset, mutta nykyisin huomattava osa lajeista on erotettu omaan Crambidae-heimoonsa. Jako ei ole vakiintunut, mutta muun muassa ITIS käyttää sitä.


title: Koisat

text: Suomessa on tavattu 76 koisalajia.


title: Suhdannepolitiikka

text: Suhdannepolitiikka tarkoittaa julkisen vallan talouspoliittisia toimia (mm. verotusta, julkista kulutusta), joilla pyritään tasoittamaan suuria suhdannevaihteluita, sekä suhdennevaihteluiden haittavaikutuksia. Suhdannepolitiikka perustuu pääasiassa keynesiläiseen taloustieteeseen.


title: Fytiinihappo

text: Fytiinihappo (CHOP) on orgaanisiin fosforiyhdisteisiin kuuluva yhdiste. Fytiinihappoa on kasveissa, erityisesti vilja- ja hernekasvien siemenissä, joissa se toimii kasvin fosforivarastona. Rakenteeltaan fytiinihapossa on inositolirengas, johon on liittynyt fosfaattiryhmiä. Kasveissa fytiinihappoa esiintyy myös sen suoloina fytaatteina..


title: Fytiinihappo

text: Suurin osa suomalaisten ravinnon kautta saadusta fytiinihaposta tulee täysjyväviljatuotteista kuten täysjyväleivästä. Leivän valmistusmenetelmä vaikuttaa leivän fytiinihappopitoisuuteen ja hapatetussa leivässä, kuten ruisleivässä, fytiinihappoa on vähemmän kuin leivässä, jota ei ole hapatettu. Fytiinihappo on yhdiste, joka kykenee sitomaan metalli-ioneja huonosti liukenevaan muotoon eli kelatoimaan niitä. Fytiinihappo muodostaa kelaatteja muun muassa raudan, sinkin, mangaanin, kalsiumin, kuparin ja magnesiumin ionein kanssa ja saattaa hieman heikentää näiden kivennäisaineiden imeytymistä. Toisaalta fytiinihappo muodostaa kelaatteja myös myrkyllisten metallien kuten koboltin kanssa. Täysjyväviljan korkea kivennäisainepitoisuus valkoiseen viljaan verrattuna kompensoi fytiinihapon kelaatiotaipumusta. Lisäksi suomalaiset saavat fytiinihappoa päivittäin niin vähän, ettei sillä ole juurikaan merkitystä. Ainoastaan märehtijät pystyvät käyttämään fytiinihapon fosforia hyväkseen, koska niillä on suolistossaan fytaasientsyymiä tuottavia bakteereja.


title: Fytiinihappo

text: Fytiinihapon on todettu olevan antioksidantti. Fytiinihappo estää happiradikaalien syntymisen ja vähentää näin myös radikaaleista johtuvia DNA-vaurioita. Radikaalien muodostumisen esto perustuu fytiinihapon kykyyn sitoa metalli-ioneja. Fytiinihappo estää myös syövän muodostumista, koska se on ksantiinioksidaasientsyymin inhibiittori. Ksantiinioksidaasi tuottaa superoksideita, jotka pystyvät hapettamalla aiheuttamaan vaurioita ihmisen perimässä ja siten myös syöpäsairauden.


title: Valentin Varennikov

text: Valentin Ivanovitš Varennikov ( 15. joulukuuta 1923 – 6. toukokuuta 2009) oli venäläinen ja neuvostoliittolainen armeijakenraali ja poliitikko, yksi Neuvostoliiton Afganistanin sodan suunnittelijoista ja johtajista. Hän osallistui vuoden 1991 kaappausyritykseen Mihail Gorbatšovia vastaan.


title: Valentin Varennikov

text: Varennikov syntyi köyhään kasakkaperheeseen Krasnodarissa. Hän otti osaa suureen isänmaalliseen sotaan (toinen maailmansota) vuodesta 1942. Hän valmistui Frunzen sotilasakatemiasta 1954. Myöhemmin hän lisäksi osallistui taisteluihin Angolassa, Syyriassa, Etiopiassa ja Afganistanissa. Hän oli pääorganisaattorina Tšernobylin onnettomuuden raivaustöissä.


title: Valentin Varennikov

text: Varennikov komensi 1962–1966 divisioonaa ja 1967–1969 Leningradin sotilaspiiriä. Vuodesta 1969 hän oli Saksassa, jossa komensi aluksi kolmatta armeijaa. Vuonna 1978 hänet ylennettiin armeijankenraaliksi, ja vuodesta 1979 hän oli pääesikunnan varapäällikkö. Vuosina 1984–1989 hän oli puolustusministeriön Afganistanin joukkojen päällikkö Kabulissa. Operaatio Magistralista hänelle myönnettiin Neuvostoliiton sankarin arvo. Vuonna 1989 Varennikov sai nimityksen maavoimien komentajaksi ja varapuolustusministeriksi.


title: Valentin Varennikov

text: Varennikov oli myös korkeimman neuvoston jäsen vuodesta 1974 ja 1989–1991 Neuvostoliiton kansanedustaja.


title: Valentin Varennikov

text: Varennikov oli 1991 Gorbatšovia vastaan tehdyn kaappausyrityksen pääsuunnittelijoita. Helmikuussa 1994 duuma myönsi armahduksen valtion hätätilakomitean jäsenille ja vuoden 1993 kriisin osallistujille, mutta Varennikov kieltäytyi armahduksesta, ja oikeudenkäynti hänen osaltaan jatkui, kunnes hänet vapautettiin maanpetossyytteistä loppuvuodesta 1994.


title: Valentin Varennikov

text: Varennikov valittiin 1995 Venäjään duumaan kommunistisen puolueen ehdokkaana. Hän johti veteraanien asioiden komiteaa. Vuonna 2003 hän liittyi Rodina-puolueeseen, mutta palasi kommunistiseen puolueeseen 2007.


title: Myllyjärvi (järvi Jyväskylässä)

text: Myllyjärvi on lampi tai pieni järvi Jyväskylässä Myllyjärven kaupunginosassa. Järven syvyys on 14 metriä, ja sen rannalla sijaitsee uimaranta.Jyväskylästä Poriin kulkeva Valtatie 23 on rakennettu järven yli pengertäen niin, että osa siitä on nykyään erillinen lampi. Järvessä ei ole saaria.Jyväskylässä on kuusi muutakin Myllyjärvi-nimistä lampea tai järveä. Myllyjärven pienestä koosta huolimatta Myllyjärven rannalla on kaksikin uimarantaa. Vanhempi on nykyisin koirien uimaranta. Uusi uimaranta syntyi paikalle, johon tulee Köyhänojasta vesiputki. Vesiputki rakennettiin, kun Myllyjärven vedenpinta laski huomattavasti Roninmäen kallioluolaston rakennustöiden aikana.


title: Eino Kalpala

text: Eino Onni Juhani Kalpala (s. ) on suomalainen alppihiihtäjä ja autourheilija. Hän edusti Suomea vuoden 1952 talviolympialaisissa Oslossa. Jyväskylän suurajoissa hän oli veljensä Osmo Kalpalan kartanlukijana tämän voittaessa kilpailun vuosina 1954, 1956 ja 1958. Kotimaan rallimenestyksen innoittamina Eino ja Osmo Kalpala osallistuivat yhden kerran, vuonna 1959, Monte Carlo -ralliin, jolloin heidän ajokkinaan oli Citroën.


title: Eino Kalpala

text: Eino Kalpala teki työuransa omistamassaan yrityksessä, Radiotukku Oy:ssä. Kilpailuhenkisyys vei sitäkin uraa eteenpäin. ”Olin Blaupunkt-autoradioiden ja muun eletroniikan suurin myyjä Suomessa.”


title: Eino Kalpala

text: Alppihiihdon veteraanisarjoissa hän on voittanut muun muassa 80–84-vuotiaiden sarjassa MM-kultaa, MM-hopeaa ja kaksi MM-pronssia.


title: Eino Kalpala

text: Kalpala perusti Suomen ensimmäisen laskettelukeskuksen Kalpalinnan vuonna 1963. Hän aloitti laskettelemisen 11-vuotiaana ja on jatkanut sitä vielä yli 80-vuotiaana. Vuonna 2016 hän täytti 90 vuotta ja sai Ski Sport Finlandin kultaisen ansiomerkin.


title: Juha Virtanen

text: Juha Virtanen (s. 6. tammikuuta 1968) on suomalainen painivalmentaja ja entinen painija. Hän toimi Suomen Painiliiton päävalmentajana vuosina 2009–2013.


title: Juha Virtanen

text: Virtanen on moninkertainen Suomen mestari. Hän saavutti viidennen sijan kreikkalais-roomalaisen painin MM-kilpailuissa vuonna 1990 ja kuudennen sijan EM-kilpailuissa 1989 ja EM-kilpailuissa 1990. Parhaina painivuosinaan hän edusti Vaajakosken Kuohua.


title: M-Bahn

text: M-Bahn tai Magnetbahn oli Maglev-junalinja, joka toimi Berliinissä Saksassa vuodesta 1989 vuoteen 1991.


title: M-Bahn

text: Linja oli 1,6 km pitkä, ja se sisälsi kolme asemaa, joista kaksi oli uusia asemia. Gleisdreieckin asemalla M-Bahn käytti vanhaa Berliinin metron linjan U2 laituria, joka oli ollut käyttämätön siitä asti, kun Berliinin muuri rakennettiin. M-Bahn avattiin Birmingham maglevin rakentamisen jälkeen ja ennen Shanghain maglev-junan rakentamista, mutta joka tapauksessa se oli ensimmäinen maglev-juna kaupallisessa liikenteessä.


title: M-Bahn

text: M-Bahn-rata ja vaunut rakennettiin 1980-luvulla. Koeajo matkustajaliikenteessä alkoi elokuussa 1989, ja virallinen säännöllinen matkustajaliikenne alkoi heinäkuussa 1991 - samana kuukautena se joutui myös lopettamaan liikenteensä.